
DE 


M.  MANILII  EMENDANDI RATIONE 


DISSERTATIO  IMIT&FEALIS 


QUAM 


AD  SUMMOS  m  PHILOSOPHIA  HONORES  AB  AMPLISSIMO 

PHILOSOPHORUM  ORDINE  LIPSIENSI 


RITE  IMPETRAND08 


SCRIPSIT 


MALVmUS  BECHERT 

LtmiCEmm 


LI P  SIAE 

8UMPTIBUS  S.  HIRZELII 

MDCCCLXXTIU 


/1 


VITA 

Natus  sum  Malvinus  Bechert  a.  d.  X  Cal.  April.  a. 
MDCCCLIV  Lisnigiae,  oppido  Saxoniae,  patre  Gustavo,  qui 
apud  Lisnicenses  munere  rectoris  scholarum  publicarum  fun- 
gitur,  matre  Mathilda  ex  gente  Herzog  orta.  Fidem  profiteor 
evangelicam.  A  patre  elementis  litterarum  eruditus  a.  d.  IV 
Non.  Mai.  a.  MDCCCLXVII  in  numerum  alumnorum  Moldani 
Grimensis  adscitus  sum,  quod  gymnasium  ilJustre  tum  auspi- 
ciis  Rudolfi  Dietschii  et  qui  eum  secutus  est  Aemilii 
Muelleri  floruit.  Unde  examine  superato  a.  d.  XIII  Cal 
Mai.  MDCCCLXXin  inter  Lipsiensis  universitatis  cives  acade- 
micos  receptus  scholas  frequentavi  per  quattuor  annos  con- 
tinuos  Curtii  Drobischii  Ecksteinii.  Gardthausenii 
Heinzii  Hildebrandii  Langii  Lipsii  Ritschelii 
Voigtii  Wenckii  Zarnckii,  seminariis  simul  societatibusque 
ita  usus,  ut  seminarii  regii  philologi  exercitationibus,  postquam 
per  tria  anni  dimidia  proseminarii  socius  fui,  per  ter  senos 
menses  interessem,  itemque  Ecksteinii  seminarii  paedagogici, 
proseminarii  Zarnckii,  societatis  autem  Ritschelii,  pro  quo 
ultimo  anno  Mendelssohnius  et  post  eum  Fr.  Schoellius 
societatis  gubernaculum  tenuerunt,  per  septiens  senos  men- 
ses,  per  bina  anni  dimidia  Lipsii  et  Langii  antiquariarum 

societatum.  His  omnibus  qui  me  instituerunt  viris  doctis  et 
maximopere  venerandis  quid  debeam  semper  memori  animo 
servabo.  —  Cum  vere  proximo  ineunte  domi  feriatus  huic  dis- 
sertationi  ultimam  manum  imponerem,  inopinato  a  Lipsio  vo- 
catus,  ut  gymnasii  Nicolaitani  Lipsiensis  classis  infimae  alterius 
regendae  munus  susciperem,  libentissime  praeceptoris  carissimi 
voluntati  morigeratus  sum. 

DE 


M.  MANILII  EMENDANDI  RATIONE 


SCRIPSIT 


MALVINUS  BECHERT 


Leipziger  Studien.    I. 


Instituenti  mihi  proximo  anno  in  M.  Maniiii  poetae  usum 
atque  eloeutionem  accuratius,  quam  adhuc  factum  esse  videbam, 
inquirere  statim  apparuit,  eis  quidem  auxiliis,  quae  nunc  praesto 
sunt,  nullo  pacto  ad  certum  finem  perveniri  posse,  cum  neque 
ex  verbis  poetae  sicut  hodie  leguntur,  quaenam  in  singulis 
loquendi  generibus  consuetudo  Maniliana  fuerit,  ubique  liqueat, 
neque  ex  apparatu  quem  dicunt  critico  lacobiano  0  «ingulorum 

"^  codicum  scripturas  omnes,  nedum  rationem  condicionemque  quae 
inter  ManOianos  libros  manu  scriptos  intercedat  cognoscamus. 

)  Itaque  neque  inane  neque  frugis  expers  quidquara  me  esse 
suscepturum  existimavi,  si  omnes,  qui  quidem  in  usum  vocandi 
sunt,  codices  denuo  inspicerem  omnesque  vel  pusillas  scriptu- 
rarum  discrepantias  diligenter  enotarem,  tandem  ut  certa  solida- 
que  Manilianae  criseos  fundamenta,  qualia  desideravit  Godo- 
fredus  Bernhardy^),  iaci  possent.  Hoc  autem  omnino  quod 
instituere  potui,  Lmlolfi  KrehUt  huius  academicae  bibliothecae 
praefecti  benevolentiae  atque  liberalitati  debeo,  quo  viro  hu- 
manissimo  intercedente  factum  est,  ut  et  codicibus  Manilii 
duobus,  qui  in  bibliotheca  Batavorum  Lugdunensi  servantur, 
et  Bruxellensi  libro  manu  scripto  altero  per  tEfiB  fere  menses 
uti  mihi  liceret;  ei  igitur  inprimis   et  ceteris,  qui  me  adiu- 

.-<      

^  l)  M.  Manilii  Astronomicon  libri  V  recensuit  Fridericus  lacobus. 

Berol.  1846. 

2)  Bernhardy,  Grundr.  *der  r5m.  Litt.  Gesch.  p.  556  adnot.  421:  „Noch 
ist  aber  unser  Apparat  weder  voUst&ndig  noch  richtig  gegliedert;  die  von 
lacob  zersplitterten  Gruppen  gestatten  kaum  einen  Ueberblick,  und  wir 
mttssen  eine  methodische  nicht  angstlich  am  Buchstaben  haftende  Kritik 
noch  immer  erwarten." 

4  Malvinus  Bechert 

verunt  viris  benevolentissimis  snmmam  semper  habebo  gratiam. 
Quibus  e  studiis  num  quid  emolumenti  ad  latinas  litteras 
redundarit,  alii  iudicent:  ego  autem  peto,  ne  nirais  severuni 
iudicium  de  hac  iuvenili  dissertatione  faciant,  quam  scripsi 
non  tam  ut  alios  docerem,   quam  ut  docerer  ab  aliis. 

Libri  autem  manu  scripti,  quibus  M.  Manilii  astronomi- 
coa  libri  V  continentur,  sunt  hi: 

I.  cod.  Bruxellensis  membranaceus  saeculi  vel  X  ex- 
euntis  vel  XI  ineuntis,  forma  octonaria  foliorum  125  in  qua- 
ternionum  modum  complicatorum ,  quorum  folia  1  ad  100  =0 
carmen  Manilii,  reliqua  Prisciani  Grammatici  Periegesin  ex- 
hibentO;  quem  codicem  olim  inter  libros  bibliothecae  Gem- 
blacensis  monasterii  servatum  iuisse  haec  in  fine  Maniliani 
poematis  inscriptio  rubris  litteris  appicta  testatum  facit:  'Liber 
iste  pertinet  monasterio  Gemblacensi',  itemque  Prisciani  car- 
mini  subscripta  sunt  haec:  'Lib.  S.  ptnt  Gemblacens',  unde 
tamen  hunc  librum  inter  seditiones  turbasque  belli  civilis,  quo 
proximo  saeculo  Gallia  exarsit,  Lutetiam  Parisiorum  delatum 
esse,  ex  sigillis  duobus  rubris  patet,  quorum  alterum  in  prima, 
alterum  in  ultima  codicis  pagina  exstat,  his  inscriptis  litteris: 
BIBLIOTHEQVE  •  NATIONALE  atque  in  medio  sigillo  licto- 
rum  fasces  conspicui  sunt,  super  quibus  tegimen  capitis  fratrum 
ordinis  quem  ferunt  lacobinorum  cernitur;  postea  Bruxellas 
migravit,  ubi  etiamnunc  in  bibliotheca  publica  numero  10012 
notatus  servatur.  Inscriptio  carminis  genuina,  quae  quondam 
spatium  duorum  versuum  explevit,   erasa  est,    manu  autem 

3)  Falso  Herm.  Breiter,  qui  libellum  scholasticum  'de  emendatione 
Manilii'  Hauniae  «54  scripsit,  unde  tamen  fere  nihil  bonae  frugis  petere 
potui,  pagina  5  ponit  haec:  'carmina  Manilii  IC  schedis  perscripta  sunt'; 
fugit  enim  eum,  75  numerum  ab  eo  qui  singulis  paginis  numeros  adscripsit, 

bis  esse  positum. 

4)  Huius  carminis  inscriptio  haec  est  ^Descriptio  orbis  incipit  peri- 
egesis  prisciani  grammatici',  deinde  praemis^s  capitulis  singulis  hic  se- 
quitur  versus  ^Naturae  genitor  quae  mundum  continet  omnem',  ultimus 
hic  est  'Omnipotens  genitor  pro  quo  mihi  praeraia  donet',  sub  quo  haec 
verba  exstant:  'FeUciter  explicit  Periegesis  id  est  descriptio  orbis  terra- 
rum  et  maris  Prisciani  Grammatici  secundum  Dionisium.' 

de  M.  Manilii  emendandi  ratione.  5 

saeculi  ut  videtur  XVI  haec  apposita:  Malius  poeta  eadem- 
que  manus  nonnullas  notas  margini  adscripsit  atque  duas  lacu- 
nas,  de  quibus  infra  videbimus,  replevit;  ceteris  autem  libris 
neque  supra  neque  infra  quidquam  scriptum  legitur  binis  ver- 
sibus  vacuis  relictis.  Scriptus  autem  est  hic  codex,  qui  rasuras 
prorsus  nuUas  habet,  manu  una  eademque  elegantissima,  quae 
errores,  si  qui  forte  irrepserunt,  inter  scribendum  correxit; 
neque  librarius  latini  sermonis  inperitus  fuit,  qui  et  verba 
singula  bene  distinxerit  et  ubicunque  ei  aliquid  vel  obscurum 
vel  falsum  videbatur  esse,  requirendi  signum  —  r  —  in  mar- 
gine  apposuerit;  compendia  autem  scribendi  nisi  in  usitatis- 
simis  voculis  vocabulorumque  consociationibus  non  adhibuit, 
velut:  q.  pro  que^  &  pro  ^/;  e  e  e  pro  oe  vel  «e;  p  pro 
per]  u  pro  ww;  ee  pro  esse  et  quae  sunt  similia.  Singulae 
paginae  sunt  versuum  vicenorum  singulomm,  sed  inde  a  folio  49 
(lib.  III,  96)  hic  numerus  ad  vicenos  binos  auctus  est,  qua  in- 
primis  numerorum  discrepantia  nisus  Breiterus  p.  5  (cf.  adn.  3) 
duabus  manibus  Manilii  carmen  exaratum  esse  conclusit,  qua- 
rum  priorem  verba  ab  initio  carminis  usque  ad  fol.  49,  alteram 
ab  hoc  usque  ad  fol.  61  scripsisse,  a  folio  autem  62  manum 
priorem  exarandi  operam  denuo  suscepisse  sibi  persuasit.  Quod 
cum  ex  ipso  litterarum  ductu  demonstrari  nequeat,  ad  verba 
quaedam  diversum  in  modum  scripta  confugit;  alterum  enim 
librariorum  secundum  morem  suum  exhibere  litora,  idclrco, 
alterum  Uttora,  iccirco.  Verum  tamen  haec  argumenta,  quae 
vel  per  se  spectata  quam  et  debilia  et  lubrica  sint,  quivis, 
qui  vel  paucos  codices  diligenter  inspexerit,  concedet,  vereor 
ne  corruant,  cum  littora  scribendi  usus  exstet  —  numeros 
sequor  lacobianos  -  1,  437.  IV,  286.  600.  627.  637.  639.  656 
alibi,  ubi  ex  illius  ratione  alterum,  quod  inde  a  iblio  91  (V,  398) 
non,  ut  ille  dicit,  a  folio  95  increbuit,  exspectamus;  item  libra- 
rius  ille  m^^do  idcirco  I,  168.  Tib,  modo  iccirco  11,  178. 
471.  530  alibi  exhibet,  ubi  secundum  illam  observationem 
alteram  formam  inveniri  necesse  esset.  Videmus  igitur,  id 
quod  vel  per  se  consentaneum  est,  librarium  illum  qui  in  ducti- 
bus  quidem  litterarum  pingendis  totum  per  carmen  admodum 

^  Malvinus  Bechert 

constanti,  quae  antiquorum  codicum  propria  esse  solet  manu 
usus  est,  in  scribendis  vocibus  quibusdam,  prout  fors  ferebat, 
nunc  hanc,  nunc  illam  secutum  esse  rationem,  quae  vanandi 
licentia,  si  in  re  satis  trita  exemplis  omnino  opus  est,  etiam 
his  comprobatur  generibus:  qvattuor  deciens  sexiens  legitur, 
semel  tantum  (III,  576)  qmtuor;  itemque  passim  oceanus, 
semel  (IV,  640)  occeanus,  atque  ita,  ut  altera  torma  quattuor 
tantum  versibus  interpositis  redeat. 

Hoc  codice,  cuius  bonitatem  perspexisset,  pnmus  est  usus 
lacobus  Susius,  qui  cur  editionem  Manilianam  quam  ciura- 
vit  non  perfecerit,  nescitur;  sed  exstant  etiamnunc  ilhus    hx- 
cerpta  ex  Manilio',  quibus  coUatio  iUa  continetur  servata  qui- 
dem  Berolini  inter  Santenii  libros  numero  95  signata;  atque 
huius  viri  doctl  studiis  Manilium  multum  debere  statim  appa- 
rebit      Qui  post  eum  hunc  librum   inspexit,   Ludovicus 
Carrio,  permultis  locis  corruptis  medicinam  inde  petut,  ne- 
que  tamen,  paucos  si  exceperis  locos,  fontem  emendationum 
indicavit:  immo   identidem   non  sine  magniloquentia  quadam 
bonas  eius  scripturas  quasi  suo  ipsius  ingenio  indagatas  pro- 
tulit,  cuius  artificii,  ne  viro  alioqui  optime  de  bonis  iittens 
merito  temere  quid  obiecisse  videamur,  exempla  nonnulla  pro- 
ponemus,   quae  inter  illius  'Antiquarum  lectionum  commenta- 
rios'  I  ad  IV,  qui  nune  in  lani  Gruteri  'Lampadis  sive  Facis 
artium  liberalium  h.  e.  Thesauri  critici'  tomo  IV.  —  17ol  — 
inde  a  pagina  46  leguntur,  sparsim  prolata  invenies.  ExempU 
gratia  'Man.  IV,  27  Romayae  sic  enata  foret  lego:  Roma  casis 
et  naia  (aut  enata)  foret.  Quae  emendatio  nisi  certa  est,  reliqua 
etiam  omnia  pro  arbitrariis  haberivolo'.   Comment.  I.  cap.  10. 

'Manil.  IV,  148 

Serranos  Curiosque  tulit  facilesque  per  arva. 
Valde  meis  quidem  auribus  vitiosum  sonat  et  historiam  habet, 
quae  in  eis  verbis  non  temere,  credo,  a  quoquam  agnoscatur; 
quae  manifesta  erit,  si  meo  periculo  scripseris: 

Serranos  Curiosque  tulit  fascesque  per  arva . 
ib.  cap.  20  'Loxiae  oracula  mihi  audire  videor  quotiens  Mani- 
lium  lego,  ita  multa  sunt  m  eo  turpiter  conturbata,  lacera, 

mutila,  prodigiose  obscura  et  quae  nemo,  nisi  artem  hario- 
landi  noverit,  recte  interpretari  potest.  Tentabo  tamen  aenig- 
mata  aliquot,  ut  Oedipus,  solvere:  Man.  IV,  243 

Feslinos  Capricome  foves  penetralibus  ignes. 
Veram  scripturam  hanc,  ni  fallor,  inveni: 

Vesta  tuos,  Capricome,  fovet  penetralibus  ignes. 
mox  253:  Frigore  brumalem  servans  per  sidera  sortem.  scribo-. 
per  saecula  sortem'.     Deinde  263: 

'Littoribusque  novis,  per  luxum,  ludere  ponto. 
scribe:  per  luxum  illudere  ponto'.    comment.  II.  cap.  14.  Man. 

V,  315  ,        r     I  , 

'Sollertes  animos,  agitataque  pectora  Jundet, 

Kt  finnet  variis  nec  deficientia  curis. 

Nec  tentata  domo.    populi  sunt  illa  ministra, 

Perque  magistratus  et  publica  iura  feruntur. 
sine  nostra  correctione  nequit  intellegi,  quae  talis  est: 

Sollertes  animos  agitataque  pectora  in  usus 

hffimjet  vurios  nec  deficientia  curis. 

Nec  contenta  domo,  populi  sunt  illa  ministra, 

Perque  magistratus  et  publica  iura  feruntur. 
quo  quid  apertius?  quid  elegantius?  Constat  nos  igitur  operam 
non  ludere,  si  quando  poetae  iUi  manum  admovemus;  lubet 
alios  eosque  perturbatos  admodum  versus  proponere  et  coniec- 
tura  nostra  conari  emendare'.  At  enim  vero  omnes  illae  bonae 
scripturae,  quas  ille,  ut  multas  alias,  suas  vel  comecturas  vel 
emendationes  esse  palam  profitetur,  reapse  totidem  iittens  m 
Gemblacensi  libro  exstant. 

Postea  losephus  Scaliger,  qui  eam  Mamlio  operam 
navavit,  ut  optimo  iure  eius  sospitator  nuncupatus  sit,  cnm 
tertiis  curis  ^  eum  in  publicum  proferre  instituisset,  hmus  libn 


.  5)  Primum  edidit  ille  Manilium  Lutetiae  a.  15T9.   Iterum  ui  officina 
Sanctandreana  a.  1590.  Tertia  editio  in  luccm  produt  Lngd.-Bat^a.  1600 
Quarta  cnrante  loh.  Herm.  Boecklero  Argentorat.  a   1615  confecta    niB 
Juod  et  'Ismaelis  Bullialdi  ad  Manilii  locos  ?"'''<1''-  "r;;*^,!^ 
•Tiiomae  Keinesii  animadversiones  breves  ad  librum  V  Mamlu   additae 
sunt,  mera  repetitio  tertiae  editionis  est. 

scripturas  ex  exemplari  hausit  quod  Susius  contulerat  Gi- 
phanii  •)  usus  auxilio ;  quo  instructus  subsidio  tot  et  tanta  vitia 
vulgati  textus  sustulit,  tot  locis  ad  id  usque  tempus  obscuris 
lucem  attulit  splendidissimam  felicissimaque  sagacitate  remo- 
tissima  quaeque  indagavit,  ut  tunc  demum  Manilius  suimet 
ipsius  similis  fieri  coeperit,  quod  vir  ille  doctus  ipse  hac,  quae 
editioni  tertiae  praefixa  est,  inscriptione  indicari  voluit:  'M.  Ma- 
nilii  Astronomicon  a  losepho  Scaligero  ex  vetusto  codice  Gem- 
blacensi  infinitis  mendis  repurgatum'.  Sed  ne  ex  his  sinaili- 
busve  Scaligeri  verbis,  quae  aliis  locis  exstant,  velut:  'qui  — 
cod.  Bonmcontrii  —  tamen  melior  mihi  non  videtur  Gembla- 
censi,  quo  nos  usi  sumus'  (praef.  p.  XV),  et  'si  codicem  Gem- 
blacensem  prius  nancisci  contigisset'  (prol.  p.  6)  concludamus, 
eum  ipso  illo  codice  usum  esse,  cum  hic  prolegomenon  locus 
vetat  (p.  5) :  'nos  praeter  Palatinam  et  alius  Germanici  codicis 

lectionem eam  quoque  nacti  sumus,  quam  ex  codice  mo- 

nasterii  Gemblacensis  libri  sui  orae  annotarat  lacobus  Susius'. 
tum  haec  verba  epistolae  anni  1598  VI.  Id.  Maias  ad  Lipsium 
datae:  'his  duobus  mensibus  recensui  meum  Manilium,  quem 
castigavi  ad  scriptum  exemplar  Gemblacense.  Exemplar  qui- 
dem  ipsum  non  vidi,  sed  nactus  sum,  quod  cum  eo  Susius 
olim  contulerat'.  Qua  ex  epistola  simul  id  cognoscimus,  Sca- 
ligerum  Carrionis  studia  Maniliana,  etsi  nusquam,  quantum  ad- 
huc  vidi,  in  editione  commemorata,  non  ignorasse;  ita  euim 
ibi  pergit :  ^Stellio  (i.  e.  Carrio)  habuit  idem  exemplar  scriptum ; 


6)  Obertus  Giphanius  losepho  Scaligero  Prolessori  publico  S.  P. 
Superioribus  diebus  incido  in  litteras  Caroh  Langii;  eis  litteris  . .  .  scribit 
lacobum  Susium  .  .  .  habere  autiquissimum  exemplar  Manilii  Astrologi 
idque  cum  edito  formis  comparare.  Sed  se  ita  nosse  Susium,  ut  vix  putet, 
nisi  longo  fortasse  post  intervallo  eam  rem  perfectum  iri.  In  eo  autem 
poeta,  quia  te  illis  litteris  scripseras  versari  et  operam  dare,  ut  emen- 
datior  brevi  edatur:  rem  gratam  me  tibi  facturum  putavi,  si  illud  ad  te 
scriberem ;  nam  si  ita  voles  opera  Langii  .  .  .  curare  fortasse  tibi  potero 
ut,  si  non  ipsum  exemplar,  saltem  varietates  scripturae  habere  possis. 
Qua  de  re  quid  me  facere  velis,  facies  me  certiorem'.  7  Id.  Febr.  ('circa 
annum  1578  scripta  videtur  epistola'  Burm.).  Sylloge  epist.  ed.  Petr. 
Burmannus.    tom.  II  p.  306  epist.  LXXI. 

quia  istic  obiit,  potes  ab  heredibus  nancisci  exemplar,  quod 
ille  fucus  —  ita  expertus  eum  sum  —  cum  Gemblacensi  con- 
tulit.  Nam  fieri  non  potest,  quin  ille  notarit,  quae  Susium 
fugerint,  ut  solet'.  Syllog.  epist.  I  p.  242  epist.  CCXXXVIII. 
Quae  omnia  idcirco  notanda  censeo,  ne  quis  levitatem,  qua 
illa  collatio  facta  est,  Scaligero  vitio  vertat;  sic,  ut  ex  fre- 
quentibus  exemplis  unum  afferam,  ad  versum  II,  486  haec  in 
commentario  eius  annotata  leguntur:  ^ibrarius  per  incuriani 
hunc  versiculum  in  Gemblacensi  omiserat',  quem  tamen  ibi 
litteris  ab  omni  parte  satis  claris  scriptum  vidimus. 

Eandemque  ob  caussam  valde  dubito,  num  Ricardus 
Bentleius")  ipse  hunc  codicem  tractaverit,  praesertim  cum 
cognoverim,  etiam  Eliam  Stoeberum  in  editione  Londina  anni 
1828  ad  versum  IV,  637  pro  certo  affirmare,  neque  Scaligerum 
neque  Bentleium  Ipsum  codicem  Gembl.  oculis  usurpasse'.  Ac 
ne  lacobus  quidem  ipsum  codicem  inspexit,  qui  cum  Theo- 
dorus  Oehlerus  collationem  se  comparaturum  esse  promisisset, 
incepto  tamen  mox  destitisset,  ex  eodem  Susii  exemplari  ad- 
scitis  Scaligeri  et  Bentlei  editionibus  scripturae  discrepantias 
haurire  coactus  est.  Nobis  autem  benignitate  et  humanitate 
eius  viri  docti,  qui  summo  munere  bibliothecae  Bruxellensis 
ordinandae  fungitur,  librum  illum  hac  in  bibliotheca  academica 
cum  lacobiano  exemplari  conferre  licuit.  Denique,  hoc  ut  in 
transcursu  moneamus,  anno  1678  hunc  codicem  Eduardo  Sher- 
burno  professori  Oxfordiensi ,  qui  primus  Manilii  versionem 
anglicam  commentario  addito  Londini  a.  1675  edidit,  commo- 
datum  esse,  ex  verbis,  quae  in  capite  primae  paginae  illius 
libri  leguntur,  discimus.^) 

7)  Nimirum  ille  editionem  Manilii  praeclarissimam  exeunte  saeculo 
XVII  susceptam  anno  demum  1739  Londini  in  lucem  prodire  iussiteiusque 
conticiendae,  ut  qui  ipse  aetate  provectior  esset,  suo  ex  fratre  pronepoti 
munus  tradidit.  Atque  haec  editio,  quae  mihi  tamen  in  manus  non  venit, 
*in  usum  scholarum  accommodata'  Basil.  1740  iterum  excusa,  denique 
tertiis  curis  omissis  praestantissimis  Bentlei  adnotationibus  Oxfordiae  1771 
impressa  est.  cf.  Fr.  Aug.  Wolf,  Litterarische  Analecten  I  p.  58  sq. 
(Berol.  1817).  8)  cf.  Rich.  Bentley's  Abhandlungen  iiber  die  Briefe  des 
Phalaris  etc  ed.  Woldemar  Ribbeck,  Lips.  1S57,  p.  XXXIV  sq. 

11.  Hoc  codice  quinquaginta  fere  annis  recentior  est  Cod. 
Lipsiensis  membraneus ,  numero  1465  insignitus,  in  hae 
academica  bibliotheca  conditus,  forma  quaternaria,  foliorum  96 ; 
qui  liber  quaternionibus  complicatus,  quibus  singulis  et  numeri 
continui  et  litterae  secundum  alphabeti  ordinem  additae  sunt, 
singulis  paginis,  quae  maiore  ex  parte  etiamnunc  nitidissime 
splendent,  constanter  versus  vicenos  trinos  exhibet  eosque  et 
aequabiliter  et  eadem  manu  scriptos,  quae  a  compendiis,  si 
ab  usitatissimis  exemplis  recesseris,  plane  abstinuit.  Atque 
ab  eadem  manu  omnes  et  emendationes  (Lc),  quarum  tamen 
rationem  prorsus  diversam  esse  suo  loco  declarabiraus ,  et 
glossae  adnotationesque  haud  indocti  ingenii  inter  singulos 
versus  primi  potissimum  libri  ineuntis  sparsim  insertae  capi- 
tulaque-0  orta  sunt,  quae  minutissimis  litteris  in  margiue  ex- 
stant,  unde  secundum  librarii  institutum  postea  rubris  litteris 
inter  ipsum  verborum  ordinem,  ubi  nunc  versus  vel  singuli 
vel  bini  vacui  hiant,  migrare  debebant;  quod  tameu  factum 
non  est  nisi  intra  duos  priores  quaterniones.  Item  quin  ea 
manus,  quae  nonnullis  locis^^)  poetae  verba  rubris  litteris  haud 
male  emendavit,  non  diversa  sit  ab  ea,  quae  totum  codicem 
descripsit,  mihi  quidem  dubium  non  videtur  esse  eademque 
manus  intra  diiorum  versuum  spatium  hanc  reposuit  inscriptio- 
nem :  ARATI  •  PHILOSOPHI  •  ASTRONOMICON  •  LIBER  • 
PRIMVS  •  INCIPIT  •  PRELIBATIO  atque  simile  aliquid  a 
principio  ibi  scriptum  fuisse  inde  colligitur,  quod  sub  ^astro- 
nomicon'  voce  ex  vestigiis  etsi  valde  tenuibus  idem  vocabulum 
erui  potest.  Altera  autem  manus,  quam  saeculi  XVI  esse 
suspicor,  superscripsit:  MARCI  •  MANILli  eademque  multa  in 
margine  annotavit  maximam  partem  vel  futtilia  vel  superva- 
canea  et  in  fine  totius  carminis  hos  versus  pinxit: 

9)  Sub  finem  libri  primi  capitula  libri  secundi  collecta  leguntur,  quae 
cum  et  C.  Barthius  Advers.  X,  26  p.  507  sq  et  Breiter  1.  s.  c.  p.  19  ex- 
hibeant,  non  est,  cur  nos  repetamus.  Id  unum  tamen  addere  liceat,  veri 
haud  esse  dlssimile  primi  libri  capitula  continua  quondam  in  primo  folio 
primi  quatemionis,  quod  nunc  abscissum  est,  quasi  uno  conspectu  pro- 
poaita  fuisse.        10)  I,  118  At  .    I,  439  portl  . 

Carmina  praeclaras  signant  caeli  regiones, 
Fistula  quas  cecinit  Christiani  docta  magistri. 
Denique    hoc    obiter    commemoremus,    ultimi    folii    paginam 
versam  eodem  fere  quo  codex  conficiebatur   saeculo   litteris 
nunc  quidem  lectu  difficillimis  inscriptam  esse,  quae  ad  ntus 
christianos  spectare  videantur. 

Hunc  codicem  non  esse  eundem  atque  'Germanicum  lUum 
librum',  quo  Scaligerum  usum  esse  scimus>0,  e^  collatis  inter 
se  et  huius  et  illius  codicis  scripturis  manifestum  fit;  et  ne 
Bentleius  quidem  eum  ipse  inspexit,  sed  usus  est  duabus  col- 
lationibus.  quarum  alteram  loach.  Frid.  Feller  ^^)  anno  1693, 
alteram  Godofr.  RichteriO  a.  1709  confecit,  quorum  tamen 
uterque  et  rasuras  et  emendationes  fere  ubique  neglexit.  Demde 
lustus  Vierschrodtius'^),  qui  medio  saeculo  XVIII  Manilium 
editurus  erat,  et  novissimus  editor  lacobus  hunc  librum  con- 
tulerunt,  et  nobis  quoque  quovis  tempore  huius  codicis  aditus 
liberalissime  concessus  erat.  •         ^. 

m.  Cod.  Leidensis  alter,i^>)  quondam  inter  Isaaci  Vossii 
libros  237,  nunc  in  bibliotheca  publica  Batavorum  Lugdunensi 
numero  18  notatus  asservatur.  Hic  liber  chartaceus  saeculo 
XIV  nitidissime  scriptus  est  litteris  saeculi  XII,  forma  octo- 
naria  foliorum  CXLIV,  quorum  I  ad  LXXXIU  Manilii  carmen 
continent,  ita  inscriptum:  ARATI  •  PHILOSOFHI  •  ASTRONO- 
MICON  •  LIBER  •  PRIMVS  •  INCIPIT  •  PRELIBATIO,  manus 
autem  saeculi  XVI,  quae  etiam  alibi  et  emendavit  nonnuUa 
et  lacunas  aliquot  explevit,  haec,  ut  in  Lipsiensi  libro  factum 
vidimus,  superscripsit  'M^^ci  Manilii'  apposuitque  ^Ad.  Caes. 
Aug.'  Folium  LXXXIV  scriptura  vacat,  in  ceteris  leguntur 
Hygini  astronomicon  libri  quattuor,  quorum  extrema  verba 
haec  sunt:  'ibi  montium  magnitudine  quae  complent'.    Singu- 

11)  prol.  p.  5.        12)  Bentl.  edit.  p.  XIV.. 

13)  G.  Richter  specimen  observationum  criticarum.  lenae  17  u.  p.  d». 
Bentlei  epistola,  qua  a  Richtero  petit,  ut  Lipsiensem  codicem  in  suum 
usum  conferat,  iterum  edita  est  in  F.  A.  Wolfii  Analectis  criticislp.90  sq. 

14)  lust.  Vierschrodtius,  observationum  criticarum  libn  tres. 

15)  Mnemos.  U  p.  S5. 

larum  paginariim  numeriis  versuum  nulla  constantia  a  vicenis 
singulis  usque  ad  vicenos  octonos  auctus  est. 

IV.  Cod.  Leidensis  aiter,  idem  quondam  Vossianus  390 
numero  signatus,  nunc  Lugd.-Bat.  in  bibliotheca  publica  nu- 
mero  3  appicto  conditus,  chartaceus,  forma  octonaria,  folio- 
rum  CLXV;   praeter  Manilium,  cuius  carmen  hac  insignitum 
inscriptione :  'M.  Mallii  EQVOM.  astronomicon  divo  oct.  qui- 
rino  aug.  prooemium   liber  prim.'    folia  I  usque  ad  LXVIII 
continet,  haec  scripta  insunt:  Liber  somniorum  Salomon.  seu 
prognosticorum  somniorum.    Oratio  de  praestantia  et  utilitate 
medicinae.    Centiloquium  Ptolemaei,  cuius  haud  pauca  folia 
longo  situ  extrinsecus  lacerata  atque  tabe  corrosa  sunt.     Sub 
fine  Manilii  carminis  leguntur  haec:  ^Deo  gratias.    anno  1470 
ianuario'.  Manilii  carmen  exaratum  est  manu  neglegentissima 
et  admodum  ineleganti,  ut  permultis  locis  singulae  vel  litterae 
vel  voces  integrae  legi  omnino  nequeant.    Huc  accedit  pra- 
vissima  verborum  distinctio  compendiorumque  usus  frequen- 
tissimus  idem  et  insolentissimus  (cf   p.  33),  ut    easdem  vel 
vocum  notas  vel  singularum  litterarum  consociationes  modo 
hac,  modo  illa  ratione  a  sollemni  codicum  non  illius  solum, 
verum  omnium  temporum  consuetudine  prorsus  aliena  inter- 
pretemur  necesse  sit.     Capitula,   ut  in  altero  Leidensi  libro, 
tantum  non  semper  intra  ipsum  verborum  ordinem  leguntur; 
numerus  versuum  inconstanter  in  singulis  paginis  a  versibus 
XXIV  ad  XXXVIII  procedit. 

Utrumque  librum  lacobus  ipse  inspexit  atque  ita  distinxit, 
ut  illum  Vossianum  primum  (Vi),  hunc  Vossianum  secundum 
(V2)  appellaret,  a  quo  designandi  genere  hac  quidem  in  dis- 
sertatione  non  recedendum  censui,  ne  aliis  quamvis  aptioribus 
signis  adhibitis  quaestio  de  singulis  libris  instituenda  etiam 
difficilior  intellectu  fieret;  ubi  tamen  Vossianae  scripturae 
conspirant  atque  a  ceteris  codicibus  discrepant,  litteris  y 
Vossianorum,  ^r  G  et  L  librorum  memoriam  complexi  sumus. 
Atque  nobis  quoque  Guilelmi  du  Rieu  viri  docti  humanitate 
licuisse  utrumque  librum  nostris  oculis  hac  in  bibliotheca  in- 
spicere  gratissimo  animo  commemoramus. 

Hos  igitur  quattuor  libros  nos  ipsi  contulimus,  ceteros 
autem  codices,  cum  adhuc  a  nuUo  ex  ordine  euumeratos  esse 
vidissemus,  ne  quis  forte  nos  vel  levitatis  vel  ignorantiae  ac- 
cusaret,  hac  data  occasione  saltem  nominatira  afferendos  arbi- 
trati  sumus.  Atque  italos  quidem  libros  Otto  lahnius  in  lacobi 
usum  inspexit.i^)  Qua  in  recensione  priore  loco  illos  undecim 
coramemorabimus,  quos  etiamnunc  exstare  pro  certo  scimus, 
altero  eos,  qui  nunc  deperiisse  putantur. 

Prioris  autem  generis  sunt  hi: 

V.  Cod.  Bruxellensis  alter  numero  10699  signatus, 
olim  Cusanus  *cod.  membr.  folii  minoris,  saeculo  XII  characte- 
ribus  minutissimis  binisque  columnis  exaratus',  ut  Th.  Oehlerus 
cum  lacobo  per  litteras  coramunicavit  i');  inscriptio  cum  Lip- 
siensi  conspirat,  cuius  etiam,  emendati  scilicet,  scripturas  ex- 
hibet.     lacobus  C  littera  eum  signavit. 

VL  Cod.  Parisinus,  cuius  variantes  scripturas  Bernh. 
Montfauconius  ' ")  Bentleio  suppeditavit ,  nimis  magni  ab  Elia 
Stoebero  aestimatus  est,  qui  Argentorati  a.  1767  Manilii  Astro- 

nomica  edidit. 

VIL  Cod.  Palatinus  a  Francisco  lunio  collatus,  cuius 
scripturae  discrepantes  alteri  Scaligeri  editioni   additae  sunt. 

VIII.  Cod.  Venetus  bibliothecae  Marcianae,  chartaceus, 
saeculi  XV  foliorum  forma,  qui  Cusano  et  Vossiano  primo 

videtur  similis  esse. 

IX.  Cod.  Laurentianus»^'),  plut.  XXX  cod.  XV  pergam. 
forma  quaternaria,  saeculo  XV  nitide  scriptus,  cum  pictura  in 
prima  pagina  et  stemmate  possessoris  hac  praefixa  inscrip- 
tione :  *Marci  Manlii  poetae  clarissimi  astronomicon  libri  V  ad 
Caesarem  Augustum'.  In  fine  ^Marci  Manlii  vita'  addita  est, 
unde  etiam  id  discimus,  iam  illis  temporibus  exstitisse  qui 
falso  Manilium  poetam  eundem  esse  putaverint  atque  illum 
Manlium  mathematicum,  quem  pilam  obelisco  ab  Augusto  ex- 
structo  imposuisse  ex  Plinii  Nat.  Hist.  XXXVI  10(15)  scimus.'^*») 


16)  lacob.  p.XI.      17)  ib.  p.  IX.     18)  BentL  p.XIV.      19)  Bandiiii 
catal.  lat.  II  p.  T5.        20)*Scaliger,  Prolegom.  in  Man.  p.  2. 

X.  Cod.  Vaticanus  n.  5160  chart.  forma  quaternaria 
anno  1469  sine  inscriptione  exaratus. 

XI.  Cod.  Vaticanus  n.  3099  chart.  foliorum  forma, 
saeculi  vel  XV  vel  XVI,  cuius  duo  priores  libri  hunc  in  modum 
inscribuntur:  M.  Mallii  poetae  Illustris  ad  Octavianum  Augu- 
stum  Astronomicon  liber  primus  (secundus)  incipit  feliciter. 

XII.  Cod.  Urbinas  n.  668  (802).  pergam.  forma  quater- 
naria,  nitidissime  saeculo  XV  scriptus;  inscriptio  est  haec: 
M.  Manilii  Boeci  astronomici  liber  primus  incipit. 

XIII.  Cod.  Urbinas  n.  667  (803).  pergam.  forma  qua- 
ternaria  eodem  tempore  sed  minus  pulchre  exaratus;  inscri- 
bitur:  M.  Manilii  Astronomicon  liber  primus  incipit. 

XIV.  Cod.  Oxoniensis  prior,  qui  in  Bodleiana  biblio- 
theca  exstat,  cuius  collatio  a  Santenio  instituta  inter  eius  libros 
Berolini  numero  95  signata  servatur.-^ 

XV.  Cod.  Oxoniensis  secundus,  membraneus,  qui  in 
bibliotheca  Corporis  Christi  conditus  quattuor  tantum  priores 
Manilii  libros,  praeterea  autem  commentarium  anonymi  ad 
Ovidii  Ibim  pertinentem  continet;  utroque  codice,  qui  saeculi 
sunt  vel  XIV  vel  XV,  usus  est  Bentleius.'-^) 

XVI.  Cod.  Cassinensis,  quem  Laurentius  Bonincontrius 
Miniatensis,  qui  Bononiae  a.  1474  Manilium  primo  edidit^"9,nimia 
laude  effert ;  inscriptionem  habere  dicitur  talem :  C.  MANILII  • 
POETAE  •  ILLVSTRIS  •  ASTRONOMICON  •  INCIPIT.^^) 

XVIL  Cod.  Venetus  bibliothecae  Marcianae,  quem  loh. 
Frid.  Gronovius  contulit  collatasque  scripturas  Bentleio  utendas 
tradidit^^)  —  videtur  eiusdem  atque  Lipsiensis  fuisse  aetatis  — ; 
attamen neque  ab I.  Bekkero  neque  ab 0. labnio  indagari  potuit.^e) 

XVin.  Vossianus  tertius,  quem  et  Bentleius  conferen- 
dum  curavit^")  et  Ezechiel  Spanhemius  inspexit,  cuius  collatio 
in  bibliotheca  regia  Berolinensi  inter  libros  illius  numero  44 
signata  servatur^s);    inscriptio  carminis   haec   est:  MARCI  • 

21)  Bibliotheca  Lugd.-Bat.  habet  Manilii  editionem  a.  1590  cum  hoc 
codice  collatam.       22i  Bentl.  p.  XIV.  et  editionis  Lond.  182S,  p.  955  sq. 
23)  a.  1484  secundo  evulgavit.     24)  Bentl.  p.  XL     25)  ib.  p.  XIV.    26)  lac 
p.  XI.        27)  Bentl.  p.  XI  et  XIV.        28)  lac.  p.  XIV. 

MALLII    ANTIOCHI    POENI     ASTRONOMICON  •  DIVO  • 
OCTAVIO     QVIRINO  •  AVGVSTO. 

Hi  igitur  sunt  codices  Manilii,  quos  aut  usu,  aut  ex 
aliorum  memoria  novimus ;  quorum  codicum  cum  omnes,  quos 
inde  a  V  numero  attulimus,  si  quidem  eis,  qui  illos  inspe- 
xerunt,  plenam  fidem  habemus,  aut  deterioris,  aut  infimi 
ordinis  sint,  quippe  quorum  nullus  uUam  exhibeat  scripturam 
bonam,  quae  non  in  uno  vel  altero  eorum,  de  quibus  antea 
disseruimus,  insit,  vitiosas  tamen,  quibus  quattuor  illi  vacant, 
vel  singuli  perniultas,  nostro  iure  hac  in  commentatione  de 
solis  libris  I— IV  agere  videbimur. 

Atque  his  quidem  de  singulorum  librorum  indole  atque 
historia  praemissis,  iam  eo  progrediamur ,  ut  qua  inter  se 
ratione  vel  adfinitate  codices  Gemblacensis  (G),  Lipsiensis  (L), 
Vossiani  I  et  II  (Vi  et  V-i)  coniuncti  sint  quaeramus.  Ex  uno 
autem  hos  quattuor  codices  archetypo  quem  dicunt  eodemque 
valde  et  corrupto  et  perturbato  defluxisse,  quattuor  potissi- 
mum  ex  argumentis  prorsus  apposite,  ut  opinor,  ad  persuasio- 
nem  evincere  licet,  quae,  quia  adhuc  a  nemine  neque  plane 
neque  plene  in  hanc  rem  inquisitum  est,   iam  singula  exami- 

nemus.  , 

Primum  igitur  magnam  eorum  locorum  copiam  collegi, 
qui  omnibus  in  codicibus  pariter  depravati  leguntur,  ut  aut 
a  singulorum  versuum  sententia  aut  ab  omni  omnino  latini 
sermonis  usu  prorsus  abhorreant,  quorum  exemplorum  gravis- 
sima  quaeque  ex  singulis  libris  exscripsisse  satis  duximus 
IUius  igitur  vitiorum  generis  specimina  sunt  haec:  T,  158  aeraj 
aere.  V,  659  natos]  notos.  II,  132  secanda]  secunda.  H,  337 
iunctis]  cunctis.  V,  223  concita|  condita.  I,  788  necato]  notato. 
IV,  696  notandus]  vocandus.  lU,  104  accidere]  accipere.  H, 
888  quoi]  quod.  I,  576  spira]  spera.  H,  185  verisj  vires. 
744  qui]  que.  889  vertit]  virtuti.  IV,  406  veneat]  veniat. 
IV,  308  alta]  alia.  I,  105  sonitum]  solitum.  H,  427  aequatisl 
aequalis.  IH,  49 1  memento]  momenta.  IV,  830  vomit]  venit. 
II  772  urbes]  orbes.  II,  46  immersum)  immensum.  277  par- 
titus]  partitur.    II,  368  alterius]  altemis.    III,  557  alus]  alius. 

II,  395  at  quae]  atque  ea.     747  fines  in]  fine  sint.    III,  135 
sortimur  moresj  sortium  rumores.     142  alia  est  sedesj  alias 
sedes.    V,  645  humanos  etj  humano  sed.    I,  296  arcumj  aretum. 
II,  153  aversusj  adversus.    182  ej  et.    969  toposj  tropos.    III, 
144  miscerej  miserere.   283  amittuntj  admittunt.   288  a  siderej 
ad  sidera.     597  imaj  prima.    IV,  132  emerej  gemere.     340 
verisj  verbis.    464  contactuj  contractu.    V,  218  pronas]  ^proxi- 
mas.    I,  719  segminibusj  seminibus.    II,  814  decusj  deus.   883 
priorumj  piorum.   III,  551  sit]  si.  IV,  535  quoij  qui.  V,  243  est] 
et.   354  medicasj  medias.    I,  790  fabiusj  flavius.   798  veneris] 
ventris.     II,   577  foedusj  phoebus.     V,   299    teucroj   tecicro. 
Quae  vitia  ne  casu  esse  orta  suspicemur  et  frequentia  exem- 
plorum  et  mirus  vel  in  minimis  rebus  scripturarum  consensus 
obstat. 

Alterum  argumentum  illud  est,  quod  in  omnibus  codicibus 

eorundem  versuum  modo  unum,  modo  plura  omittuntur  voca- 

bula,  quae  lacunae  inde  explicantur,  ut  exemplum  archetypum 

illis  locis  scissum  fuisse  statuamus :  quos  iam  afferamus.  II,  952 : 

Et  finem  vitae  retinet 

ubi  G  et  Vi  manus  saeculi  XVI  adscripsit  mortique  iocatur. 
IV,  606: 

Hac  ubi  se  primum  porta  mare  fudit 
sic  Vo  ac  ceteri:  in  omissa  autem  voce  omnes  libri  conspi- 
rant,  quam  alii  aliter  interpretes  revocare  studuerunt.  IV,  745: 

Cancrum  inter  gelidumque  per  tempora  veris 
que  om.  Vi.  2.    vera^is  GL.     versis  V2.    iepidi  Vi  in  margine 
manu  saeculi  XVI,  ut  versus  efficiatur  hic: 

Cancrum  inter  gelidum  tepidi  per  tempora  veris. 
Sed  hoc  adiectivum  si  quid  aliud  reiectaneum  esse,  vel 
ex  que  particula  duorum  illorum  codicum  consensu  tradita 
patet;  secundum  hanc  enim  non  tam  adiectivum  nomen,  quam 
substantivum  flagitatur,  ut  coniecturae  Bentlei  a  lacobo  quo- 
que  in  verborum  ordinem  receptae: 

Cancrum  inter  gelidumque  caprum  per  tempora  veris 
facile  subscribamus  donec  quis  meliorem  invenerit,  praesertim 
cum  alibi  quoque  manus  illa  emendatrix  Vi  codicis  genuina 

verba  praeter  omnem  necessitatem  mutarit,  vel  potius  depra- 
varit,  et  lacunas,  si  quas  deprehenderit,  ex  suopte  arbitrio 

suppleverit.  '^^) 

Tertium  autem  argumentum  in  eo  situm  est,  quod  omnes 
codices  quintum  librum  truncatum  exhibent,  sextus  autem  ab 
omnibus  prorsus  abest.  Etenim  quintum  librum,  qualis  quidem 
nunc  exstat,  non  ad  finem  esse  perductum  nemo,  qui  vel  ob- 
iter  periegerit,  infitiabitur;  cui  libro  quae  temporum  iniquitate 
abrepta  sint,  ex  ipsi»  poetae  verbis  haud  incommode  aliquate- 
nus  conicere  possumus.  Profitetur  enim  ille  libri  initio,  ubi 
Lucretium  Vergiliumque  secutus  secundum  morem  suum  quasi 
summam  eorum,  ad  quae  tractanda  adgressurus  sit,  proponit, 
postquam  et  australium  et  borealium  siderum  mentionem  iniecit, 
explicaturum  sese,  quidnam  singula  illa  sidera,  cum  oriantur, 
valeant.  Atque  cum  reapse  inde  a  versu  32  usque  ad  finem 
huius  libri  de  longe  plurimis  sideribus,  qui  homines  sub  singulis 
procreentnr,  satis  copiose  et  admodum  pulchre  exposuerit,  tamen 
neutiquam  omnium  quae  antea  commemoravit  siderum  partus 
atque  effectus  profert.''^»)  Quid  quod  eodem  loco  poeta  de 
occidentium  quoque  illorum  signorum  vi  atque  natura  se  locu- 
turum  esse  poUicetur,  his  quidem  usus  verbis  (V,  27): 

Quae  (sidera)  mihi  per  proprias  vires  sunt  cuncta  canenda, 
Quid  valeant  ortu,  quid  cum  merguntur  in  undas. 
atque  identidem  dicit,  se  etiam  de  stellis  erraticis  verba  facta- 

rum  esse,  velut  II,  958: 

Tali  sub  lege  notandae 
Templorum  tibi  sunt  vires,  quae  pervolat  omnis 

960  Astrorum  series,  ducitque  et  commodat  illis 
Ipsa  suas  leges,  stellaeque  ex  ordine  certo, 
Ut  natura  sinit,  lustrant  variasque  locorum 


29)  Velut  III,  455  eUam  pro  valent  scripsit  et  IV,  528  dthara  pro 
dtharae^,  ibidem  eadem  manus  addidit  hunc  versum: 

Corda  creat,  et  voce  bonos,  citharaque  sonanti. 
Cf.  porro  V,  596  a  gurgite  frontem  pro  quo  a  fronte  resurgit. 

30)  Austrinorum  signonim  desiderantur  Eridanua  et  Hydra ,  borea- 

lium  Draco  et  Perseus. 

Efficiunt  vires,  utcunque  aliena  capessunt 
Regna,  et  in  externis  subsidunt  hospita  castris. 
965  Haec  miiii  sub  certa  stellarum  parte  canentur; 
Nunc  satis  est  caeli  partes  titulosque  notasse. 

Similiter  III,  581 : 

Nec  satis  est  annos  signorum  noscere  certos, 

Ne  lateat  ratio  finem  quaerentibus  aevi; 

Templa  quoque  et  partes  caeli  sua  munera  norunt, 

Et  proprias  tribuunt  certo  discrimine  summas, 

Cum  bene  constiterit  stellarmn  conditus  ordo. 
5S5  Sed  mihi  templorum  tantum  nunc  iura  canentur; 

Mox  veniet  mixtura  suis  cum  viribus  omnis. 
Attamen  neque  illa  pars,  quae  ad  occidentia  spectat  sidera, 
nuam  in  sexto  libro  a  poeta  esse  absolutam  a  probabihtate 
non  videtur  abhorrere,  neque  haec  planetarum  doctnna  usquam 
legitur,  quamquam  omnia  illa  olim  in  Manilianis  codicibus 
scripta  fuisse  eo  evincitur,  quod  Firmicus  Maternus,  quem  ex- 
tremos  Manilii  libros,  quamquam  fonte  nusquam  mdicato,  se- 
dulo  exscripsisse  constat,  etiam  illos,  cum  septimuni  et  octa- 
vum  matheseos  libros  scriberet,  ante  oculos  habuit.-"  ) 

Sediamad  quartum  argumentum  transeundum  est,  quo, 

^iTEtenim  iUum,  quamvis  ut  singularis  cuiusdam  doctrinae  spe- 
ciem  prae  se  ferat  nimis  reconditos  atque   remotos   fontes  se  adiisse 
identidem  glorietur  et   de   Eomanorum    scriptorum,    quotquot  hanc  m 
artem  operam  contulerunt,  meritis  indigne  detrahat,  tamen  praeter  alios 
Smnos  auctores  etiam    Manilii   carmen  ante   oculos    habmsse.   qmn 
etiam  certas  quasdam  eius  partes  exscripsisse  cum  ex  ahis  haud  paucs, 
rei    maxim'e  exemplis  apparebit,  quae,  ubi  de  fontibus  >"-  bre^'- 
disseremus,  afferentur.    Velut  in  praefatione  libri  II  -  p.  15  editioms 
B "533  _  haec  leguntur:  'nos  omnia,   quae   de  >sta  art«  Aegypm 
Babvlomique  dixerunt,  docili  sermonis  institutione  transtuhmus .  II  cap.  32 
S  'Dorochius  ver;  Sydonius  .  .  .  qui  apotelesmata  venss.mis  et  d,ser- 
tissimis  versibus  scripsit,  antisciorum  rationem  mamfes  is  sententus  ex- 
plicavit,  in  Ubro  scUicet  quarto'.    praef.  1.  III  'auare  Uh  divmi  vm 
Petosyrs  Necepsoque  .  .  .  etiam  mundi  gemturam  dmno  nobis  sc.ent  ae 
mSrio  tradiderunt'.     ib.  cap.  I  'Mundi  itaque  gemturam  hanc  esse 
ZeruX  secuti  Aesculapium  et  Anubium,  quibus  potentissimum  Mercurn 
n™en  "siius  scientiae  secreta  commisif.   praef.  libri  IV  -  p.  84  -  'omma 

8i  cui  adhuc  scrupulus  haeserit,  fore  ut  funditus  iUe  ematur  atque 
expellatur  persuasum  habeo.  Nititur  enim  in  versibus  omnes 
per  codices  eodem  casu  de  sede  sua  amotis,  qui  quomodo  tur- 
bati  sint  ut  intellegatur,  uno  conspectu  nunc  proponamus: 

quae  Aesculapio  Mercurius  Enichnusque  ^f  ^'•^«^"^^^lXirediJen^nt' 
nUcavit  et  Necepso,  quae  Abraham,  Orpheus  et  Cntodemus  edidenint, 
ceterS.e  omnes  tos^artis  antiscU  perlecU  pariter  atque  coUecU  m 
Ms  BPrscripsimus  Ubris,  divlnam  hanc  scientiam  Romams  ommbus  mta- 
iTanter  ut  hoc,  quod  quibusdam  difficiUimum  videbatur  propter  Latm. 
Tem^^s  angU8tias'(cf.  Man.  III,  31  sq.  aUbi),  ost«.sa  Romam  sermoms 
tfcentia  ver^  ac  manifestis  interpretationibus  expUcarem'  .  IV  cap  10 
^98  ''quae  divinus  iUe  Abraham  et  P-de;tissimus  AcMles  ve— 
conati  sunt  rationibus  invenire  et  nobis  tradere'  (s.c!).  Quon.m  fontmm 
Tn  iUe  plerosque  fraudulenter  ipse  finxerit,  ceterorum  autem  quonm^ 
«rus  e  vl  ei  patuit,  vix  unum  adierit,  ei  nou  dubium  v.deb.tur,  qm 
auamvis  refragante  anim;  in  maxime  sterilem  iUum  agn.mexspat.an  et  qua.- 

S  rbinas  pa^ginas  ieiuniUUus  atque  aridi  -«P'»^^  P^  J',X~  n 
lam  vero  quod  se  quasi  inventorem  quendam  hmus  artis  esse  non 
semel  gloriatur,  id  ab  omni  veritatis  specie  quam  long.ssm.e  reced.t.    Ita 
enl  £us  libri  capite  sexto  decimo  ineunte  legitur: 'Nm.c  ad  expos.t.o- 
nercSnum  locorumque  omnium  transferatur  intentio;  nam  cum  haec 
omiarnobis  fuerint  diUgenter  inventa  .  .  .'  sed  tota  quae  mseqmtur 
Z^l  cum  ratione  et  Graecorum  et  ManiUi  plane  consp.rat.   bmuhter- 
oue  uSri  octavi  capite  quinto  se  iactat,  ubi  ad  sphaerae  barhancae  apo- 
^desmatum  quae  .Ucuntur  discipUnam  expediendam  trans.turus,  'Graec.s 
muZet  omnibus  ferme  Romanis  incognitam,  ad  quam  -P'-;-ent^ms 
Ssenium'-p.216-his  utitur  verbis:  'nos  autem  ommmn  apotelesmatum 
Xne  pers/ecta  plurimum  invenimus  etiam  has  stellas  s.b.  m  gen.tum 
Suin  vindicare'.    Sed  hac  ipsa  quae  sequitur  parte  mh.1  ahud  cont.- 
;  r~ve^a  ManilU  in  pedestrem  eumque  sterUem  -~J— 
Tuca  haec  exempla  testatum  facient,  quibus,  s.  qms  voluent  i^uUa  opera 
dere  poterit  peLulta.  Fim.  VIHcap.  6:  'Inarietis  Parte    -un-^' 
navis.    Si  quis  ergo  oriente  hac  parte  natus  *"«"\' "  ^  "'*  ^^^/^j^^'; 
nauclerus . .  et  qui  omne  vitae  suae  spatimn  mann.s  semper  optet  actibus 
impUcare'.    Quibuscum  cf.  hi  ManiUi  versus  (V,  38): 

Sed  cum  prima  suos  puppis  consurg.t  .n  .gms  — 
Quattuor  in  partes  cum  Corniger  extuUt  ora  — 
lUa  quisquis  erit  terris  oriente  creatus, 
Rector  erit  puppis  clavoque  immobUis  haerens 
Mutabit  pelago  terras  ventisque  sequetur 
Fortunam. 

369 

632—672 

V2 

1—323 

326—672 

III  1—6 

8—37 
7 

38—187 

40d— 467 
470—474 

468 
469 
475—682 


Vl 

1-6 

8—37 
7 

38—187 

1S9— 400 

813—861 
866—926 

154—369 
371—403 
407—467 

1—730 

1—730 
Ut  G 


liber  III: 

400—467 

470—474 

468 

475—646 

647—682 


IV  1—9 
314—342 
345—348 

349-387 
389—396 

397—472 
474 

475—665 
667 

668—730 

733-893    733-935    733-745 
895  74i— 93o 

894 
896—935 


V2 
1—37 
39 
38 

40—197 

199—342 

345— 34b 

deinde 

668—935 


Porro  Firm.  1.  c.  haec  dixit:  In  arietis  sinistro  latere    m  parte  scilice 
Icma  ™  ar  Orion.    Si  itaque  Orion  in  horosc.  partiHter  fuent^faciet 
to^nel  veloci  corporis  mobilitate  perspicuos  et  quorum  animus,  vanis 
solUdtudinibus  implicatus,  pervigili  cogitatione  semper  exaestuet;  hi  enim 
aSunt  saepe  domicilia  et  domos  sedesque  mutabunt  ac  per  ommum 
limina  matutinis  semper  salutationibus  discurrent.    Cf.  Man.  V,  57. 
Sed  decuma  lateris  surgens  de  parte  smistn 
Maximus  Orion  magnumque  amplexus  Olympum  .... 
SoUertis  animos,  velocia  corpora  finget, 


I 


I 


/* 


de  M.  Manilii  emendandi  ratione. 


21 


V  1—282 
284 
283 
285 

286—362 
365—374 
363 
364 
375—510 

515 
511—513 

543 
514 
516—528 

530 
529 

531—542 
544—745 


LVi 

1—362 

deinde 

ut  G 


V2 

1—51 
53—362 
365—374 
363 
364 

375—487 
503—513 
543 
5t4 

516-528 
530 
529 

531—542 
544—549 
551—745 


illllK 


Desunt  igitur  in  singulis  codicibus  yersus  hi: 

P i.-u    TTT       ;.i  liv^    IV       m  hb 


in  lib.  I        in  lib.  II      infy-  HI 
G  38.  39. 833.  G  631.  699.    G    88. 


L  38.  39. 
Vi  38.  39. 


Va  38.  39. 
502.  503. 

862—865. 


L631. 
Vi  631. 


L  188. 
Vi  188. 


Va  324.  325.   Va  370.  404 
631.  —406. 


in  lib.  IV 
G  731.  732. 
L  731.  732. 
Vi  235.312. 

731.732. 

746. 
V2  198. 


in  Ub.  V 
G  — 

L  — 
Vi  — 


omnino: 

=  G8 
=  Hi 
i«Vi9 


Va  252. 
488—502. 
515.  550. 


—Va  34 


eTAtque  agilem  ofticio  mentem,  curasque  per  omnis 
Indelassato  properantia  corda  vigore. 
Instar  erit  populi  totaque  habitabit  in  urbe 
65  Limina  pervoUtans,  unumque  per  omma  verbum 
'     Mane  salutmuli  portans  communis  amicus. 
Denique  Firm.ibidem:  In  arietis  parte  decima  qumta  aquilonem  ver- 
.ns   oSrTurL.   Inhuiusortuquinatusfuerit,auteritaunga   autequo- 
rm  dltt    aut  qui  saltu  quadrigas  transeat,  vel  qui  m  dorso  stans 
I^Ll    mirific^^  se  moderatione  sustentet,  atque  appnme  vectus  equo 
T/«r;  ^^nvJ  exerceat.    Hoc  astro  oriente  Salmoneus  et  BeUero- 
mihtares  armaturas  exeiucoi..    x  ^„„h,^'     pf  Man   V   67: 

phontes  a  priscis  auctoribus  nati  esse  narrantur .    Cf.  Man.  Y, 
Sed  cum  se  tenis  Aries  ter  qumque  peractis 
Partibus  extoUit,  primum  iuga  toUit  ab  undis 
Heniochus,  cUvoque  rotas  convelUt  ab  imo, 
70  Qua  gelidus  boreas  aquilonibus  instat  acutis. 
lUe  dabit  proprium  studium,  caeloque  retentans, 
Quas  prius  in  terris  agitator  amaverat  artes: 
Stare  levi  curru  moderantem  quattuor  ora 

Quorum  versuum  ordinem  cum  iam  veteres  interpretes,  in* 
primis  Scaliger,  bene  restituerint,  ea  nunc  exempla  accuratius 
inspiciamus,  e  quibus  qualis  fuerit  archetypi  forma  evidentis- 
sime  colligere  licet.  Ac  prius  quidem  exemplum  in  libro  primo 
inest,  ubi  omnibus  in  codicibus  post  versum  354  quadrageni 
quaterni  versus  quater  de  loco  suo  migraverunt:  399  —  442, 
355_398^  443—529  31^'),  unde  ratione  instituta  certissima  id  as- 
sequimur,  in  archetypi  paginis  singulis  scriptos  fuisse  vicenos 
binos  versus,  folia  autem  in  ternionum  formam  ita  complicata, 
ut  primus  exhibuerit  versus  1  ad  264,  alterius  ternionis  folia 
duo  priora  continuerint  versus  265  ad  352;  tertium  autem 
folium,  in  quo  versus  353  ad  396  exarati  erant,  singulis  schedis 
perperam  compactis  in  locum  quarti  folii,  quod  erat  versuum 
397  ad  440,  cessit.  Atqui  haec  computandi  ratio  non  in  eos 
numeros  quadrare  videtur,  qui  in  omnibus,  quibus  nunc  uti- 
mur  editionibus,  valent,  quippe  cum  secundum  hanc  numerandi 
rationem  perturbationem  illam  non  inde  a  versu  352,  id  quod 
ex  nostra  dinumeratione  flagitatur,  sed  a  versu  354  in  poetae 
verba  invasisse  statuendum  sit.  Sed  ratio  a  nobis  propo- 
sita  ne  concidat,  ipsi  codices  commodissime  nos  adiuvant,  a 
quibus  omnibus  versus  38  et  39  abesse  supra  ostendimus, 
ut  apprime  veri  sit  simile,  ne  in  eo  quidem,  ex  quo  omnes 


Spumigeris  frenata  lupis  et  flectere  equorum 

75  Praevalidas  vires  ac  torto  stringere  gyro; 
At  cum  laxato  fugerunt  cardine  claustra, 
Exagitare  feros,  pronumque  anteire  volantes, 
Vixque  rotis  levibus  summum  contingere  campum. 

85  Nec  non  alterno  desultor  sidere  dorso 

Quadrupedum,  et  stabilis  poterit  defigere  plantas, 
Perque  volabit  equos,  ludens  per  terga  volantum. 
Aut  solo  vectatus  equo  nunc  arma  movebit, 
Nunc  leget  in  longo  per  cursus  praemia  circo, 

90  Quidquid  de  tali  studio  formatur,  habebit. 

Hinc  mihi  Salmoneus  ...  96  generatus  possit  haberi. 

97  Hoc  genitum  credas  de  sidere  Bellerophontem. 

Sl"*)  Duo  enim  versus  in  archetypo  nescio  qua  de  causa  vacui  vi- 
dentur  fuisse. 

libri  manaverint  codice  illos  duos  versus  exstitisse.    Quibus 

praemonitis  genuinisque    adbibitis   numeris   ex   hac   imagine, 

quomodo  perturbatio  illa  orta  sit,  quivis  intelleget,  in  qua 

numeros   1  ad  3  de  singulis  ternionis   alterius   foliis   accipi 

volumus,  quorum  priora  trina  a  littera,  posteriora  signavimus 

altera: 

ternio  I:  v.  1—264. 

ternio  II:   1^265-308.  2"309-352.  3' 397-440.  3'853-396.2»'441-4S4.1'» 485-528. 


Atque  sic  demum  id  liquet,  quomodo  altera  illa  multo 
amplior  versuum  confusio  in  tertium  librum  incidere  potuerit, 
ex  qua,  cum  septem  folia  quarti  libri  praepostero  ordine  com- 
pacta  essent,  libri  III  v.  399  excipiunt  libri  IV  v.  10  ad  313, 
qui  tamen  error  iam  iu  L  ab  ipso  librario  omni  ex  parte  cor- 
rectus  est  —  idem  in  6  manu  posteriore  signis  quibusdam 
appictis  factum  vidi  — .  Quod  cum  Breiterus  (p.  3)  negaverit, 
ipsa  verba,  quae  in  margine  L  libri  ad  v.  III,  399  adscripta 
sunt,  afferam  haec:  'hic  male  ordinata  lectio,  sed  si  vis  eius 
ordinem  rectum  reperire  memento  eam  per  ordinem  alfabeti 
quaerere  quo  eam  denotavimus.  Post  hunc  enim  versum  'Vi- 
cino  tribuat  p.  c.  t.  L'  (III,  399)  debet  ille  sequi  quem  in- 
venies  post  sex  folia  B  littera  denotatum  videlicet  istum  'At 
quae  nocturnis  f.  m.  t'  (III,  400).  Rectissime  autem  hae  con- 
tinuae  litterae  ad  errorem  tollendum  his  versibus  adscriptae 
sunt:  p.  52''  A  III,  399.  p.  59*  B  IH,  400.  p.  66«  C  IV,  9. 
p.  52''  D  IV,  10.  p.  59'  E  IV,  313.  p.  66'  F  IV,  314.  Deinde 
etiam  id  ex  illo  conspectu  discimus,  nullum  codicem  omnes 
versus,  qui  nunc  in  editionibus  leguntur,  exhibere,  L  autem 
librum  omnium  esse  integerrimum,  ut  qui  sex  tantum  versus 
non  contineat,  in  quibus  omissis  hoc  non  parvi  faciendum  ex- 
istimo,  aut  ceteros  codices  omnes  aut  nonnullos  cum  illo  libro 
conspirare;  contra  G  omittere  versus  octo,  Vi  novem,  V2 
triginta  quattuor;  quorum  nunc  eos,  qui  in  nullo  insunt  codice, 
in  omnibus  autem  inhaerent  editionibus,  accuratius  recenseamus. 


24 


Malvinus  Bechert 


de  M.  Manilii  emendandi  ratione. 


25 


Libri  igitur  primi  ab  omnibus  codicibus  versus  38  et  39 
absunt,  quorum  naturam  rationemque,  ut  plene  perspicias,  eos 
qui  antecedunt  versus  exscribam.    Sunt  enim  hi: 
30  Tu  princeps  auctorque  sacri,  Cyllenie,  tanti; 

Per  te  iam  caelum  interius,  iam  sidera  nota 

35  Maior  uti  facies  mundi  foret,  et  veneranda 
Non  species  tantum,  sed  et  ipsa  potentia  rerum, 
Sentirentque  deum  gentes  quam  maximus  esset. 
Qui  sua  disposuit  per  tempora,  cognita  ut  essent 
Omnibus  et  mundi  facies  caelumque  supernum. 
Quorum  extrema  verba  versificator  ille,    quisquis  fuit,   pro- 
cul  dubio  ita  coniungi  voluit:  'qui  et  mundi  faciem  et  caelum 
supemum  per  sua  tempora  disposuit,  ut  omnibus  cognita  essent'; 
sed  quid  hoc  sibi  vult  'mundi  faciem  et  caelum  per  sua  tem- 
pora  disponere'?    De  signis  si  hoc  dictum  esset,  intellegerem, 
at  hic  oranem  sententiae  et  sanitatem  et  rationem  desidero. 
Huc  accedit  quod  illud  minidi  facies  tribus  tantum  versibus 
interpositis  bis  dictum  displicet,  ut  versus  38  et  39  ab  inter- 
polatore  fictos  cum  Bentleio   et  lacobo  arbitrer.    Quamquam 
enim  non  ignoro,  hunc  poetam,  qua  est  latini  sermonis  ele- 
ganter  variandi  inopia,  non  dubitasse  singulas  voces  intra  breve 
versuum  spatium  saepius  ponere,  tamen  nullum  inveni  exem- 
plum,   quo   duorum  verborum,   quae  facillime  variare  potuit, 
repetitio  molestissima  comprobetur.    Cf.  p.  47.    Neque  aliter 
de  II,  631  iudico,  ubi  poeta  eis,  qui  proxime  antecedunt  ver- 
sibus  docet,  certas  quasdam  trinorum  zodiaci  signorum  con- 
sociationes,  trigona  appellatas,  hominibus  sub  eis  natis  varios 
tribuere  mores;  iam  inde  a  v.  629  sic  pergit: 

Quosque  dabunt  Chelae  Geminique  et  Aquarius  ortus 
630  Unum  pectus  habent  fideique  immobile  vinclum. 
Magnus  erit  Geminis  amor  et  concordia  duplex, 
Magnus  et  in  multos  veniet  successus  amicos. 
quorum  quin  versus  631,  cum  neque  novi  quidquam  contineat, 
si  sententiam  versus  praecedentis  spectamus,  neque  intellegatur, 
quid  sit  concordia  duplex,  eiciendus  sit,  non  magis  dubito  quam 
Bentleius  quique  eum  secutus  est  lacobus. 

Sed  iam  ad  finem  ut  perveniamus,  obiter  tantum  illud 
moneo  consimilem  videri  fuisse  Maniliani  archetypi  scriptn- 
ram  illius  quam  Otto  Eibbeckius  Vergiliano  archetypo -vindi- 
cavit  Proleg.  Verg.  p.  231  sq.,  cuius  rei  argumenta  quamvis 
multa  congesserim,  tamen  silentio  praetermittenda  esse  duxi, 
ne  huius  dissertationis  fines  excederem.  Restat  ut  ea  quae 
de  archetypo  si  non  necessitate  demonstrandi  certissima,  at 
ratiocinandi  probabilitate  satis  idonea  effecisse  nobis  videmur, 
quam  brevissime  complectamur :  erat  ille  codex  minimum 
XCVIII  foliorum  in  temionum  speciem  complicatorum  singulis- 
que  in  paginis,  quarum  nonnullae  vitium  fecerant,  viceni  bini 
versus  cursivis  quidem  litteris  neque  raro  valde  neglegenter 
scripti  erant. 

Archetypi  ratione  explorata  ad  singulos  accedo  codices, 
quid  ad  emendationem  Manilianam  valeant  disceptaturus.  Quo- 
rum  Scaligerura  G  auctoritatem  plurimi  aestimavisse  iam  supra 
quamvis  obiter  commemoratum  est;  neque  aliter  Bentleium 
sensisse  inde  colligitur,  quod  hunc  codicem  *omniura  et  opti- 
mum  et  antiquissimum'  appellat  ^^)  atque  plurima  a  Scaligero 
eius  ope  correcta  comprobavit.  Attamen  quo  vir  ille  im- 
mortalis  his  maxime  in  carminibus  restituendis  emendandi 
erat  fervore,  non  semel  locos  G  memoria  optime  traditos  vel 
aliis  libris  confisus,  vel,  id  quod  saepius  accidit,  suo  arbitrio 
indulgens  mutavit.=*=^)  lam  vero  lacobus  G  codicem  originem 
quidem  duxisse  e  libro  ratus  haud  malo,  cuius  tamen  verba 

32)  Bentl.  p.  X  et  XIV. 

33)  F.  A.Wolfius  quid  de  Bentleiana  editione  Manilii  iudicaverit  ex 
his  eius  verbis  colligas,  quae  in  eius  commentatione  de  Rich.  Bentleio 
Bcripta  —  Litterarische  Analecten  Bd.  I,  Berol.  1817,  p.  59  sq.  —  leguntur: 
den  Text  ~  des  Man.  —  mit  den  Anmerkungen,  eine  semer  --.Ilerfruhesten 
Arbeiten,  lieferte  Bentley  diesem  Herausgeber  —  seinem  B  adersohn  Rich. 
Bentley  —  fertig,  ja  ttbervoUendet ;  denn  ein  Drittheil  Aenderungen  weniger 
wurde  der  mit  Coniecturen  uberfttUten  Ausgabe  mehr  geniitzt  und  dem 
Kritiker  viele  gegrandete  Vorwttrfe  erspart  haben. 


> 


26 


Malvinus  Bechert 


de  M.  Manilii  emendandi  ratione. 


27 


a  librario  satis  docto  saepenumero  mutata  atque  interpolata 
essent,  V2  librum  omnium  proxime  aecedere  ad  genuinam 
archetj^pi  speciem  sibi  persuasit-^^),  quippe  qui  ceteros  codices 
et  lectionum  superaret  praestantia  neque  ea,  qua  ceteri  labo- 
rarent,  multitudine  additamentorum  scateret;  quibus  de  caussis 
unum  V2  librum  in  poetae  verbis  restituendis  utique  pro  duce 
habendum  esse  statuit.  Quae  ratio  cur  mihi  iterum  iterumque 
reputanti  probata  non  sit,  iam  breviter  exponam. 

Etenim  cum  vel  per  se  haud  ita   multum   habeat    quo 
commendetur  haec  qua  lacobum   niti   videmus   opinio   codi- 
cem,  quem  omnium  non  modo  recentissimum ,  verum  etiam 
neglegentissime  seriptum  esse  sciamus,  haberi  fontem,  unde 
optione  data  haurire  debeamus,  id  multo  minus  in  eo  libro 
locum  habet,   queni  ipsum  apertissimis  vitiis  locisque  librarii 
arbitrio  mutatis  quodammodo  abundare  haec,  quae  infra  affe- 
ram,  exempla  evidentissime  edocebunt.    In  quibus  examinan- 
dis  hoc  mihi  semper  mirum  visum  est,  quod  permultae  pravae 
scripturae  V2  libri  lacobum  fugerunt,   qui  pag.  VI  editionis 
haec  dixit:  ^tanta  cum  accuratione  hunc  librum  inspexi,  ut 
ter   quaterve   instituta   comparatione   vix  mihi    quidquam  se 
subduxisse  videatur.'   Quod  cum  ad  infringendam  illius  ratio- 
nem  plurimum   valere   intellexerim ,    ex   grandi   exemplorum 
copia,  —  sunt  omnino  quingenta  decem  —  pauca  libri  primi 
afferam:   G  L  Vj  I,  23   circumstrepit]  V2  circumscribit.     75 
habitabat]  habitat.     122  repetentem]  repentem.    224  eoae]  ee. 
262  ut]  vix.    292  dixere]  dixerunt.    346  de  ponto]  deponet. 
347  oceani]  octavi.   362  eniochus]  et  motus.   573  actus]  arctos. 
617  repetito]  repete.    713  nubila]  mitra.   808  quandoque]  ubi- 

34)  lacob.  ed.  p.  V  'Id  aiitem  vetustum  exemplar  fidissime  exprimit 
codex  Leidensis,  qui  illic  sub  No.  390  conditus  plerumque  Vossianus,  a 
me  secundus,  nominatur.  .  . .  cum  enim  ceteri  libri  alii  rudiores  alii  doc- 
tiores  interpolationes  proferant,  hic,  nisi  quae  omnibus  libris  nostris  anti- 
quiores  sunt,  habet  nullas.  Eum  igitur  codicem,  quamquam  recentissimus 
est,  prae  ceteris  tamen  in  carminibus  restituendis  secutus  sum'.  Quibus- 
cum  conferas  adnotationem  eiusdem  ad  v.  V,  219.  praeterea.-  program- 
matis  Lubec.  a.  1S32  p.  3  adnotationem  c;  item  a.  1835  p.  32  ad  y.  IV, 
890;  denique  a.  1836  p.  7  ad  v.  V,  301. 

que.  822  deprendit]  rependi.  878  inter]  meti.  Adde  eos 
versus,  quibus  in  uno  V2  vel  singulae  vel  plures  voculae 
omittuntur,  ubi  tamen  nil  adnotat  lacobus:  est  I,  130.  II, 
166.  456.  613.  618.  III,  525.  IV,  924.  que  II,  162.  III,  12. 
222.  519.  IV,  170.  482.  V,  320.  441.  485.  734.  neque  I, 
182.  ad  I,  242.  facient  II,  330.  sunt  II,  345.  habent  II, 
630.  habet  II,  665.  mox  certo  II,  690.  fulgent  II,  728. 
cuncta  II,  750.  nate  II,  943.  casus  III,  32.  qua  III,  102. 
luces  III,  229.  ora  EI,  274.  vestes  IV,  132.  te  IV,  756. 
vix  V,  340.  Quod  autem  idem  vir  doctus  V2  librum  ex  ce- 
teris  omnibus  rarissimas  exhibere  interpolationes  contendit  ^^), 
ne  id  quidem  verum  est,  immo  hunc  ipsum  codicem  et  aper- 
tissima  et  longe  plurima  continere  interpolationis  exempla  pro 
certissimo  habeo,  de  quibus  per  tres  classes  distributis  paullo 
accuratius  agamus. 

Primi  autem  generis  exempla  ita  sunt  comparata,  ut 
nominis  alicuius,  plerumque  vel  adiectivi  vel  participii 
aut  genus  aut  numerus  substantivo  alicui,  quod  eodem 
legitur  versu,  accommodatum  sit,  quamvis  binae  illae  notiones 
nequaquam  inter  se  consociari  debeant:  id  quod  hi  loci  testa- 
tum  facient.    I,  66: 

Nam  rudis  ante  illos  nullo  discrimine  vita 
V2  nylla.     I,  203: 

Aeris  et  toto  pariter  sublata  profundo 
V2  sublato,     I,  439: 

Exsurgit  —  piscis  —  de  parte  noti,  cui  cuncta  feruntur 
Flexa  per  ingentes  stellarum  flumina  gyros. 
V2  Jlexos,    I,  443 : 

His,  inter  solisque  vias  arctosque  latentes, 
Axem  quae  mundi  stridentem  pondere  torquent,  . . . 
V.  444  V2  stridente.  II,  25  et  q.  s.  dicit  poeta  fiiisse  qui  diversas 
siderum  figuras  carminibus  celebrarent,  velut  Perseum  et  An- 
dromedam,  Cepheum  et  Cassiopeam;  deinde  hunc  in  modum 
pergit  (II,  31): 


35)  lacob.  progr.  a.  1835  p.  22  ad  v.  IV,  541. 

Et  furto  Cycnum,  pietate  ad  sidera  ductam 
Erigonen,  ictuque  Nepam  spolioque  Leonem. 
Versu  priore  ductiim,  V2  scripturam,  et  fabulae,  ad  quam 
poeta  nos  deducit,  memoriae  et  totius  huius  loci  naturae  re- 
pugnare  manifestum  est,  cum  neque  cycnus  et  furto  et  pietate 
ad  sidera  sublatus  sit,  et,  quoniam  ceterorum  vel  hominum  vel 
animalium  officia  afferuntur,  quibus  perfuncti  illi  caelesti  honore 
digni  putati  sint,  Erigonae  quoque  ut  merita  commemorentur 
exspectemus;  praeterea  autem  illud  premendum  est,  in  V2 
memoria  copulam  desiderari ,  qua  fm^to  et  pietate  voces  con- 
socientur.     Pergo  ad  II,  213: 

Tum  Pisces  et  Cancer  et  acri  Scorpion  ictu 
Aut  vicina  loco,  divisa  aut  partibus  aequis: 
Omnia  dicuntur  simili  sub  sorte  diurna. 
ubi  V2  vichio  vel  })ropter  numeros  reiectaneum  esse  omnes 
vident.  Sed  aliud  hoc  in  loco  vitium  apud  lacobum  latet, 
quod  iam  Lucianus  Mueller3<>)  deprehendit.  Namque  ego 
quoque  in  scorpion  nominativi  syllaba  ultima  correpta  haereo, 
quam  quomodo  ille  defendere  voluerit  non  assequor,  nisi  forte 
hunc  poetam,  quem  primis  argenteae  quae  dicitur  latinitatis 
temporibus  carmen  suum  composuisse  nunc  fere  inter  omnes 
constat,  inter  neglegentissimos  ultimorum  temporum  versifica- 
tores  voluit  relegare.  lam  vero,  quoniam  ex  ipso  Manilii 
usu  demonstrari  potest,  eum  graecarum  in  on  exeuntium  vo- 
cum  ultimam  syllabam  produxisse  --  conferas  I,  502  Arctos 
et  Orion  adversis  frontibus  ibant.  V,  724  Mersit  et  ardentis 
Orion  aureus  ignis.  IV,  804  Bactraque  et  Arii,  Babylon  et 
Susa  Panosque.  V,  197  At  Procyon  oriens  ...  —  eundem  ne 
scorpion  quidem  mensuram  usurpasse  statuendum  est.  Ked- 
damus  igitur  poetae  Scorpios  formam,  quae  iam  apud  Sca- 
ligerum  et  Bentleium  exstat. 

II,  352  loquitur  poeta  de  discrimine,  quod  trigonorum 
inter  tetragonorumque  vires  intercedat;  illorum  scilicet  vim  esse 
maiorem,  cum  ductus  laterum  eonim  magis  a  caelo  recedat, 

36)  De  re  metrica  p.  52. 

tetragonorum  autem  altius  a  terra  remotus  sit.  Quae  ita  edidit 
lacobus : 

Sed  longe  maius  ius  est  per  signa  trigoni, 

Quam  quibus  est  titulus  sub  quarto  quoque  quadratis. 

Altior  est  horum  summoto  linea  templo: 
355  Illa  magis  vicina  meat  caeloque  recedit, 

Et  propius  terras  accedit  visus  eorum. 
V.  352  maior  vis  G  L.    v.  354  in  V2  talis  est: 

Altior  et  templo  summota  linea  horum 
quae  verba  et  a  metro  et  a  sententia  vehementer  laborare 
apertissimum  est.  At  v.  352  lacobo  foedissimum  illud  maim 
iiis  ex  Vi.  2  exhibenti  neutiquam  adstipulari  queo.  Etenim 
consociatio  nominum  illorum  uniuscuiusque  aures,  qui  vel  uUum 
latini  sermonis  elegantiae  sensum  habet,  maxiraopere  offendet, 
neque  quisquam  haec  ab  illo  adnotata  probabit:  'noli  in  re- 
petita  syllaba  ?/*  haerere,  cum  altera  corripiatur,  producatur 
altera'.  Quod  eo  confidentius  contenderim,  cum  t?*^  vocabulum 
prorsus  eadem  atque  hoc  loco  notione  alibi  quoque  legatur: 
II,  808  'Sed  diversa  tamen  vis  est  in  cardine  quoque',  quibus 
demonstratis  opus  non  est  eorum  exemplorum  molem  cumulare, 
in  quibus  rires  pluralis  prorsus  eadem  notione  usurpatus  sit, 
quam  hic  singulari  numero  poeta  reddidit  (cf.  I,  805.  II,  296. 
305.  645.  843.  859).  Contra  id  quod  lacobum  plane  fugisse 
videtur,  iuris  vocis  singularis  numerus  apud  Manilium  omnino 
non  exstat,  sed  ubi  poeta  in  hoc  vocabulo  eam,  quam  ille  ei 
tribuit  vim  inesse  vult,  non  utitur  nisi  plurali  numero.  cf.  I, 
806.  II,  646.  744.  III,  586.  IV,  436.  921.  Nec  magis  hic  versus 
in  V2  aut  aptam  sententiam  aut  legitimum  metrum  continet 
II,  668: 

Sic  quaecunque  manent  quadrata  condita  templo 

Signa 
ubi  ceteri  recte:  quadrato. 

De  meridionali  cardine  Manilius  praeter  alia  etiam  haec 
dieit  n,  795: 

Tertius  excelsi  signat  vestigia  caeli, 

Quo  defessus  equis  Phoebus  subsistit  anhelis. 

Haec  est  illorum  trium  codicum  memoria,  nisi  quod  pro 
anhelis  communi  consensu  habent  habenis  quod  iam  Scaliger 
felicissime  correxit.  Sed  rursum  V2  foeda  interpolatione  et 
versum  corrupit  et  sententiam  subvertit.  Exhibet  enim  versum 
796  ita: 

Quo  defessis  equis  .... 
Eodemque  vitio  unus  ex  eis  versibus  in  V2  laborat,  quibus 
poeta  Asiam  describit;   horum  dico  alterum  IV,  672: 
Auratique  fluunt  amnes,  gemmisque  relucet 
Pontus,  odoratae  spirant  medicamina  silvae. 
ubi  V2  odorata, 

Plura  exempla  ne  taedium  moveant,  numeros  eorum  indi- 
casse  satis  erit:  V,  177.  209.  259.  380.  404. 

lam  ad  alteram  interpolationum  classem  transeamus, 
quae  ex  eis  constat  exemplis  ubi  pravam  praepositionis 
structuram  intulit  librarius;  verbi  gratia-haec  afferam:  II,  138 
Sed  solus  vacuo  veluti  vectatus  in  orbe.  V2  in  orbem.  IV, 
402  Quo  remis  lucrum  naves  martemque  sequuntur  In  prae- 
das?  V2  in  praedis  quod  sensu  caret,  cum  in  praedas  idem 
valeat  atque  praedandi  caussa. 

Inter  quaternos  ventos  primarios  binas  auras  spirare  poeta 
his  nos  docet  IV,  585: 

Nunc  age  diversis  dominantia  sidera  terris 
Percipe.    Sed  summa  est  rerum  referenda  figura. 
Quattuor  in  partes  caeli  discribitur  orbis, 
Nascentem  lapsumque  diem  mediosque  calores 
Teque,  Helice.    Totidem  venti  de  partibus  isdem 
590  Erumpunt  secumque  gerunt  per  inania  bella. 
Asper  ab  axe  ruit  Boreas,  fugit  Eurus  ab  ortu, 
Auster  amat  medium  solem,  Zephyrusque  profectum. 
Hos  inter  binae  mediis  e  partibus  aurae 
Exspirant  similes  mutato  nomine  flatus. 
V,  593  V2:  'Hos  inter  binos  medios  se  partibus  aurae'  quam 
scripturam  prorsus  esse  perversam  patet.   Sed  paullulum  sub- 
sistamus,  ut  Bentlei  coniecturam  refutemus,  qui  v.  591  ^rofugit 
codicum  auctoritate  stsihilito  furit  in  textum  recepit,  hunc  in 

modum  ratiocinatus :  'Quomodo',  inquit,  ^fufjit  ab  ortii,  qui  inde 
spirat?  Repone  furitf  At  primum  cur  Eurus  potissimum 
furere  dicatur,  non  intellegitur,  ceteris  quoque  ventis  praeci- 
piti  impetu  prorumpentibus.  Deinde  autem  admodum  commode 
ventus  eam  regionem,  ex  qua  spirat,  fugere  putatur,  cum  suo 
relicto  loco  quasi  e  carcere  vel  secundum  Homeri  illam  opi- 
nionem  ex  culleo  se  protinus  ferat. 

Tertii  autem  interpolationum  generis  exempla,  ad  quae 
quam  brevissime  describenda  dissertatio  nostra  iam  procedit, 
eo  vinculo  coniuncta  sunt,-  quod  ex  glossemate  originem 
traxerunt.    Exempla  sunt  haec:  II,  694: 

[Rem]  tantum  graio  signari  nomine  passam 
V2  ijraeco.^')  —  II,  736: 

Post  cetera  ducet 
Ordine  quaeque  suo,  sicut  stafit  astra  locata. 

V2  sufit.  Sed  stafidi  verbo,  quo  recepto  sententiam  multo 
fortiorem  fieri  nemo  non  sentit,  in  his  locis  poeta  similem  in 
modum  usus  est  I,  285  Nec  vero  e  solido  stant  robora  cor- 
poris  ei.  I,  586  Longa  stant  tempora  luce,  ubi  V2  iterum  sunt 
exhibet.  II,  664  Sic  et  simplicibus  signis  stat  forma  quadrata. 
in,  234  .  .  .  adversis  idem  stat  mensibus  ordo.''^) 

Ineunte  libro  quarto  poeta  de  fato,  quod  suam  cuique 
homini  tribuat  sortem,  locutus,  inde  a  v.  37  ita  pergit: 

37  Quid  referam  Cannas  admotaque  moenibus  arma? 

43  Adde  etiam  italicas  acies  Romamque  suismet 
Pugnantem  membris,*adice  et  civilia  bella. 
Ita  lacobus  poetae  verba  edidit,  codicibus  hun(f  in  modum 
discrepantibus :  uires  italas  G.  uires  om.  L.  italicas  uires  Lc. 
Vi.  italicas  acies  V2,  unde  Scaliger  priorem  versus  partem 
restituit  ita:  *Adde  etiam  uires  italas'.  Bentleius  tamen  'quia 
uires  italas  parum  hic  conveniant,  quae  aeque  in  externo  at- 
que  in  domestico  bello  ostendantur',  scribit  *Adde  et  utrimque 

37)  Cf.  R.  Bentlei  verba  ad  Hor.  ep.  II,  1  v.  28  adscripta. 

38)  Hunc  singularem  standi  verbi  usum  antiquo  maxime  proprium 
sermoni,  Manilius  ut  multa  alia  huius  generis  ex  Lucretii  studio  assiduo 
et  diligenti  cognovit.    Cf.  A.  Draeger,  Hist.  Synt.  p.  XI. 


; 


32 


Malvinus  Bechert 


de  M.  Manilii  emendandi  ratione. 


33 


italas  acies'  atque  haec  verba  de  bello  sociali  intellegi  vult. 
Quam  coniecturam  quod  lacobus  ut  a  tradita  scriptura  nimis 
longe  recedentem  sprevit  probo,  neque  tamen  in  eo  cura  eodera 
facio,  quod  acies  uno  V2  firmatura  ac  raeri  glossematis  prae 
se  ferens  speciem  recepit,  quapropter  ad  Scaligeri  rationem, 
quippe  quae  et  codicum  memoria  probe  firmata  et  ab  ipsa 
loci  sententia  satis  expedita  sit,  reversus  sic  scribo: 

Adde  etiam  vires  italas  Romamque  suismet 
Pugnantem  membris. 

Tria  autera  poeta  bellorum  a  Efomanis  gestorum  genera  di- 
stinguit:  externa,  de  quibus  antea  dictum  est,  sociaie,  ad  quod 
haec  quae  aguntur  verba  spectant,  civilia,  quorum  in  proximis 
mentio  inicitur. 

IV,  791: 

Tu,  Capricorne,  regis  quidquid  sub  sole  cadente 
Est  positum,  gelidamque  Helicen  quod  tangit  ab  illo, 
Hispanas  gentes,  et  quot  fert  Gallia  dives. 
versu  ultimo  Vossiani  libri  et  copuiara  oraittunt,  cuius  in  locura 
manus  altera  Vi  libri  seu  reposuit,  quam  particulara  in  co- 
nexura  non  quadrare  in  propatulo  est:  in  V2  autera  lacuna  illa 
ex  eo  qui  antecedit  versu  expleta  est: 

Hispanas  gentes  quod  tangit  Gallia  dives. 
His  igitur  ponderatis  oranibus  concedendura  est  lacobura  egre- 
gie  errasse,  cura  V2  librura  nullis  aliis  nisi  quae  in  oranes 
irrepseiint  codices  interpolationibus  inquinatura  esse  diceret, 
irarao  hunc*  ipsura  omniura  raaxirae  librarii  teraeritate  depra' 
vatura  esse  ut  vel  prolata  exempla  testantur,  ita  eis  quoque 
demonstratum  iri  arbitror,  quae  mihi  singillatim  de  G  libri 
locis  ex  illius  iudicio  interpolatis  dicturo  afferenda  sunt. 

Ac  ne  in  eo  quidem  ille  verum  vidit,  quod  Vi  codicem 
ex  V2  descriptura  esse  ideo  putat,  quia  intra  priores  potissi- 
mura  hbros  vel  in  rainirais  erratis  cura  V2  conspirets^);  in  quo 
cur  aliter  sentiara,  quattuor  arguraenta  eaderaque,  ut  opinor, 

39)  lac.  p.  IX  et  adnot.  ad  II,  687. 


< 


haud  debilia  rae  commovent.  Nam  primum  quidera  demon- 
strasset  ille  vellem,  Vi  codicera  oranino  aetate  esse  recentio- 
rem  V2  libro,  quod  donec  certa  proferantur  indicia,  nos  quidem 
iure  dici  negamus.  Deiude  immanis  illa  locorum  in  solo  V2 
corruptorum  raultitudo,  quam  supra  p.  26  sq.  exhibuimus,  eo 
argumentationis  nos  ducit,  ut  nullo  pacto  Vossianum  priorem 
ex  altero  manasse  statuamus.  Tum  unde  librarius  Vi  codicis 
XXXI  illos  versus,  quos  in  V2  omnino  non  inesse  ex  tabula 
supra  apposita  conspicitur,  deprompserit,  explicari  non  poterit, 
nisi  illa  per  se  haudquaquara  inaudita  ratione,  ut  librarium 
illum  egregia  quadam  praeditum  sagacitate  lacunas  illas  agno- 
visse,  alteroque  arcessito  codice  explevisse  nobis  persuade- 
amus.  Qua  tamen  et  diligentia  et  acumine  illura  prorsus 
caruisse  certissiraa  exstant  indicia.  Huc  accedunt  compendio- 
rura  genera  in  V2  varia,  quae  is  qui  exaravit  Vi  librum  nuUo 
pacto  expedire  potuit,  cura  qui  V2  confecit,  in  eodem  com- 
pendio  modo  hanc  modo  illam  inesse  notionem  voluerit.  Cuius 
\  generis  exempla  vel  ex  libris  primo  et  altero  septuaginta  duo 
collegi,  describere  autem  supersedi  propter  difficultatem  sig- 
norum  typis  exprimendorura ,  quae  V2  codice  usu  veniunt. 

Haec  igitur  sufficere  existimo  ad  demonstrandum,  nequa- 
quam  V2  fontem  esse,  ex  quo  Vi  derivatus  sit.  Neque  feli- 
cius  illum  iudicare  aut  de  eo  vinculo,  quo  L  et  V2  codices 
cohaereant,  quorura  utrumque  ex  eodem  exemplari,  diverso 
tamen  a  G  libri  fonte,  profluxisse  sibi  persuasit  ^%  aut  de  fide 
manus  emendatricis  L  libri,  cui  omnino  ullam  auctoritatem 
tribuendam  esse  plane  negat^^),  ex  eis  quae  iam  de  quattuor 
illorum  codicum  affinitate  prolaturi  sumus,  evidentissime  ap- 
parebit. 

Atque  cur  ipse  quoque  existimem  omnes  illos  codices  ex  ' 
uno  eoderaque  archetypo  descriptos  esse,  iam  supra  allatis 
exemplis  demonstratura  est.    Neque  tamen  omnes  eodem  ex 
rivulo  raanasse  puto.    In  duas  enim  classes  libri  disiungendi 
sunt,   quarum  altera  ex  G  et  L  (x),  altera  ex  Vi  et  V2  (y) 


40)  Cf.  lacobi  editio  p.  VI. 

Leipziger  Studien.    I. 


41)  Cf.  infra  p.  40  sq. 

codicum  familia  constat,  ita  quidem,  ut  illa,  cum  centiens 
genuinam  poetae  manum  exliibeat  eis  locis,  qui  in  alterius 
classis  codicibus  corrupte  leguntur,  superioris,  haec  inferioris 
sit  ordinis;  quod  ita  sese  habere  quattuor  haec  exemplo- 
rum  genera  docebunt,  quorum  primum  ex  eis  constat 
locis,  qui  in  x  bene,  in  y  male  traditi  sunt.  Huius  autem 
generis  exempla  primo  et  secundo  libro  centum  septem  inda- 
gavi,  velut:  I,  19  y  medulame]  x  modulante.  54  perplexi] 
complexi.  111  numerum]  numen.  127  fugit  et  in]  fugit  in. 
134  fabricantia]  vibrantia.  433  quapropter]  quam  propter.  581 
ducit]  reducit.  662  filaque  movente]  fila  movente.  665  azie] 
a  fine.  II,  129  videntur]  probentur.  239  defendit]  effundit. 
384  legibus]  generis.  Quorum  fere  omnium  locorum  vitia  cum 
vel  primo  oculorum  obtutu  ab  unoquoque  perspectum  iri  spe- 
remus,  nunc  eorum  nonnullos  inspiciamus,  qui  verba  in  x  aliter 
atque  in  y  collocata  exhibent.  Atque  in  descriptione  circuli 
lactei  haec  leguntur:  I,  728 

In  cuneos  alti  cogat  fundamina  caeli 
Vi.  2  cogat  alii,  quam  coUocationem  propter  cogat  spondeum 
improbandam  esse  ex  eis  apparebit,  quae  infra  p.  51  sq.  locu- 
pletius  de  v.  II,  106  dicemus.  —  I,  768: 

Nec  te,  Mavortia  virgo, 

Praetereani  rcgesque  alios,  quos  Graecia  misit. 
ubi-  Vossianis  in  libris  verba  posterioris  versus  hunc  in  modum 
ordinata  sunt:  Praetereamque  reges  e.  q.  s.  idemque  mendum 
in  eo  qui  pauUo  post  exstat  versu  sic  in  bonis  libris  tradito 
abditum  latet  (I,  778): 

Tarquinioque  minHs  reges  et  Horatia  proles. 
pro  quo  illi  habent:    Tarquinioque   reges   minus  e.  q.  s.   — 

Distat  enim  geminu  duo  sint  duplave  figura 
Vi  Distat  enim  gemini  sunt  duo  duplave  figura.  V2  Distat  enim 
sunt  gemini  duo  duplave  f.,  cuius  quidem  discrepantiae  explicatio 
inde  paratur,  ut  in  eo  codice,.  ex  quo  uterque  Vossiatfus  pendet, 
sunt  verbum  omissum,  postea  supra  scriptum  ab  alio  librario 
falso  loco  repositum  esse  sumamus. 

Neque  lenioribus  turbis  eiusdem  libri  locus  ille  vexatus 
est,  quo,  qui  sub  sagittarii  signo  nascantur,  eis  secundum 
naturae  leges  adversari  feruntur  qui  vel  geminorum  vel  librae 
vel  virginis  vel  aquarii  signo  lucente  pariantur,  his  quidem 

verbis  (II,  560): 

Quique  Sagittari  veniunt  de  sidere  partus, 
Hos  Geminis  nati  Libraque  et  Virgine  et  Urna 
Depressisse  volunt  natura  et  lege  iubmte. 
Vi.  2  Depressisse  volunt  legem  et  natura  iubentem. 

Sed  iam  eorum  quoque  locorum,  quos  interpretandi  studio 
in  y  corruptos  esse  putamus,  paucos  in  medium  proferamus, 
inter  quos  exempli  gratia  eum  refero,  quo  poeta  colurum  aequi- 
noctialem  describens,  quae  signa  ab  eo  tangantur  his  explicat 

(I,  609): 

Alter  ab  excelso  decurrens  limes  Olympo 
610  Serpentis  caudam  siccas  et  dividit  Arctos, 
Et  iuga  Chelarum  medio  volitantia  gyro, 
Extremamque  secans  Hydram  mediumque  sub  austris 
Centaurum,  adverso  concurrit  rursus  in  axe. 
ubi  y  v.  612  pro  secans  habet  petens,  quod  glossema  esse 
arbitror.    Namque  ne  quadrare  quidem  hoc  verbum  in  eam 
opinionem,  quam  veteres  de  circuli  illius  situ  habuerint,  inde 
cernitur,   quod  hydram  ab  eo  non  modo  tangi,    verum  ex- 
tremo  fere  in  corpore  dividi  sibi  fingebant,  cuius  opinionis 
testis  certissimus  nobis  antiquissimus  ille  caelestis  orbis  globus 
esse  potest*2)^  qui  quondam  Romae  in  aedibus  Famesianis, 
nunc,  nisi  egregie  fallor,  Venetiis  in  bibliotbeca  Marciana  ser- 
vatur.    Huc  accedit  quod  secandi  verbum  saepenumero  pror- 
sus  in  eandem  notionem  atque  hoc  loco  dictum  apud  Manilium 
legimus,  velut  ubi  de  lactei  circuli  situ  atque  regione  verba 

facit  (I,  693): 

Rursusque  ascendere  caelum 

Incipit  argivamque  Ratem  per  aplustria  summa, 
Et  medium  mundi  gyrum,  Geminosque  per  ima 
Signa  secat. 
42)  Tabula  globi  Bentleianae  editioni  praefixa  est. 

Deinde  de  duobus  coluris  locuturus  his  incipit  (I,  603): 
Sunt  duo,  quos  recipit  ductos  a  vertice  vertex, 
Inter  se  adversi,  qui  cunctos  ante  relatos 
Seque  secant. 

Denique  de  zodiaco  (I,  688): 

Aestivosque  secat  fines  Aquilamque  supinam. 

Cf.  praeterea  I,  629.  639.  674.  699.  —  Inde  a  v.  II,  433,  quae 

singulis  deis  deabusque  signa  adscribantur  narraturus  poeta 

his  verbis  utitur  (II,  433): 

His  animadversis  rebus  quae  proxima  cura? 
Noscere  tutelas  adiectaque  numina  signis, 
435  Et  quae  cuique  deo  rerum  natura  dicavit, 
Cum  divina  dedit  jfiagiiis  virtutibus  ora, 
Condidit  et  varias  sacro  sub  nomine  vires 
V.  436  Vi.  2   ffiagmm,    quam    scripturam,    iure   a  veteribus 
interpretibus  reiectam,  quibus  artificiis  lacobus  defendat,   ut 
perspiciamus,  verba  eius  plene  exscribenda  sunt:  'magnnm  Vi.  2 
magnis  G  L  fortasse  ab  interpolatore  et  ita  scribendum :  Cum 
divina  dedit  —  magnum!  —  virtutibus  ora.'    Attamen  nego 
simplici  virtutibns  nomine  deorum  notionem  contineri,  quae 
quin  hic  desideretur  et  recte  in  G  L  tradatur  ut  ceteris  inter- 
pretibus  ita  ne  mihi  quidem  dubium  videtur  esse.  —  De  altera, 
Chaldaeorum  scilicet,   ratione  signi  horoscopantis  inveniendi 
verba  faciens,   ex  qua  binas   horas  singulis  signis   adscribi 
aequalibusque  spatiis  aequalia  tribui  signa  necesse  est,  poeta 
ita  loquitur  (lU,  218): 

Nec  me  vulgatae  rationis  praeterit  ordo, 
Quae  binas  tribuit  signis  orientibus  horas, 
220  Et  paribus  spatiis  aequalia  digerit  astra. 
Eodem  lapsu  secundum  quem  saepissime  describendi  et  dedu- 
cendi  verbum  pro  discribendi  et  diducendi  positum  esse  a  libra- 
riis  videmus,  quem  errorem  etiam  ex  huius  poetae  carmine 
Buechelerus  in  Mus.  Rhen.  vol.  XIII  p.  598  sustulit^s),  Vossiani 


43)  Loci  sunt  hi:  IV,  587   Quattuor  in  partes  caeli  discribitu 
orbis.   ib.  "/01  Ac  velut  humana  est  signis  discripta  figura.     ib.  742  Et 

codices  v.  220  degej^it  exhibent.  Quod  falsum  esse,  cum 
de  dividendo  agatur,  neminem  fugiet.  —  Quarto  libro  poeta 
maxime  docere  sibi  proposuit,  quae  studia  quasque  artes  sin- 
gula  sidera  eis  hominibus,  qui  sub  eis  lucem  adspexerint,  tri- 


certis  discripta  nitent  regionibus  astra.  V,  734  'Utque  per  ingentes 
populus  discribitur  urbes'.  Uno  loco  iam  Bentleius  verum  vidit,  hoc 
quidem:  I,  456  'Haec  igitur  magno  divisas  aethere  sedes  Signa  tenent, 
mundi  totum  deducta  per  orbem',  ubi  cur  lacobus  a  Bentlei  emendatione 
certissima  (Uducta  recesserit,  nemo  videbit,  quoniam  signa  per  caeli  orbem 
non  tam  ^/f?posita,  quam  ^/wposita  esse  dici  oportet.  Quibus  locis  tres 
addendos  censeo,  quorum  primus  secundo  libro  exstat,  ubi  poeta  de  tetra- 
gonis  h.  e.  de  ea  siderum  consociatione  loquitur,  quae  quaternis  inter  se 
iunctis  sideribus  efficitur,  ita  quidem,  ut  singula  eorum  latera  pari  sint 
longitudine.    Verba  sunt  haec  (U,  287) : 

At  quae  divisa  quaternis 

Partibus  aequali  laterum  sunt  condita  ductu, 

Quorum  designat  normalis  virgula  sedes, 

290  Haece  ferit  Libram,  tortus  Capricornus  et  illam 

291  Conspicit;  hunc  Aries  atque  iUum  partibus  aequis 

292  Cancer,  et  hunc  laeva  subeuntis  sidera  Librae. 
294  Sic  licet  in  totidem  partes  deducere  cuncta. 

ubi  vel  ex  in  totidem  partes  verbis  apparet,  hoc  loco  de  signis  disperti- 
endis  agi.   Praeterea  hunc  locum  Horatii  similem  conferas(Art.  poet.  325): 

Romani  pueri  longis  rationibus  assem 

Discunt  in  partes  centum  diducere. 
Altero  loco  poeta  normam  propouit,  ex  qua  singulorum  signorum  et  ori- 
endi  et  occidendi  tempus  per  quascunque  terrae  regiones  facile  statui  di- 
gnoscique  possit,  his  quidem  usus  verbis  (III,  395): 

Quacunque  hoc  parti  terrarum  quisqae  requhret, 

Deducat  proprias  noctemque  diemque  per  horas. 
i.  e.  si  quis  in  quavis  terrae  parte  —p(irti  est  ablativus.  Cf.  11,  726  'Qua- 
cunque  in  p(irti  nascentum  tempore  luna  Constiterif  —  rationem  illam 
investigare  veUt,  is  diei  noctisque  spatium  per  suas  horas  (Uvidat  necesse 
est.  Ex  hac  autem  loci  interpretatione  verissima  traditam  deducat  formam 
falsissimam  esse  facile  apparet,  id  quod  evidentissime  ex  eis  quoque,  qui 
proxime  secuntur  vcrsibus  elucet,  quibus  diurnarum  horarum  metiendarum 
ratione  absoluta  ad  nocturnas  horas  his  transit: 

400  At  quae  nocturnis  fuerit  mensura  tenebris, 

In  totidem  partes  simili  ratione  eecanda  est. 
in  quibus,  quin  secandi  notio  optime  ^//ducendi  neque  tamen  rf<?ducendi 
verbo  respondeat,  dubitari  nequit.    De  tertio  loco  I,  230,  cf.  p.  42, 

buant.    Qua  in  enumeratione  his  versibus  ad  geminorum  partus 
transitum  facit  (IV,  525): 

Sed  Geminos  aequa  cum  profert  unda  tegitqne 
Parte,  dabit  studia  et  doctas  producet  ad  artes. 
quorum  priore  versu  y  habet  regitque,  quod  suo  iure  omnes 
interpretes  spreverunt.  Etenim  hoc  poeta  sibi  vult:  cum  gemi- 
norum,  inquit,  sidus  oritur  ex  oceano,  ita  tamen,  ut  superior 
tantum  pars  eius  perspicua  fiat,  inferior  in  undis  abdita  lateat, 
hominibus  nascentibus  amorem  studiorum  doctarumque  artium 
tribuet.  Hanc  autem  locutionem  profert  tegitque  plane  esse 
Manilianam,  cum  hic  poeta  eiusmodi  antitheta  quae  feruntur 
in  amore  atque  deliciis  habeat,  satis  ampla  similium  exem- 
plorum  copia,  quorum  pauca  apponamus,  testatur  velut:  di- 
stinguit  et  alligat  i.  e.  dividit  et  circumcingit  I,  246,  dividit 
et  cingit  I,  306,  ubi  Bentleius  praeter  necessitatem  pro  cingit 
scribit  iuugit.  distingui  claudique  i.  e.  disiungi  et  circumcingi 
I,  452.  sequiturque  fugitque  I,  862.  redditque  rapitque  II,  88. 
immittit  et  aufert  II,  89  i.  e.  impellit  et  repellit.  addit  et 
aufert  II,  160.  transitque  refertque  II,  327.  recipitque  refert- 
que  II,  957.  latet  patetque  III,  322.  tollitque  premitque  IV, 
775.  fugienda  petendaque  IV,  815.  Proxime  autem  ad  eum 
de  quo  agimus  locum  hic  accedit,  qui  ad  horizontem  spectat 

(I,  660): 

Quippe  aliud  caelum  ostendens,  aliudque  relinquens, 

Dimidium  teget  et  referet. 
ubi  y  rursum  regit  praebet.  —  Narrationem  illam,  secundum 
quam  Typhon  deos  impetu  facto  in  Aegyptum  fugasse  dicitur, 
Manilius  his  verbis  in  carmen  suum  inseruit  (IV,  579): 

Scilicet  in  piscem  sese  Cytherea  novavit, 
580  Cum  Babyloniacas  summersa  profugit  in  undas, 

-Anguipedem,  alatos  humeros  Typhona  ferentem, 

Inseruitque  suos  squamosis  piscibus  ignes 
V.  581  y:  Anguipedem  alatos  anguem  Typhona  ferentem,  ubi 
anguem  interpolatori  debetur,  qui  hanc  vocem  supra  Ti/phona 
explicandi  caussa  scripsit.    Sed  totum  versum  esse  spurium 
iam  Bentleius  vidit.    Paucis  igitur  his  exemplis  enarratis  iam 

nemini  dubium  fore  speramus,  quin  Vossiani  iibri  ex  uno 
eodemque  codice  interpolationibus  valde  depravato  eoque  alio 
atque  G  et  L  descripti  sint. 

Secundum  autem  indicium,  quo  diversus  x  et  y  fami- 
liarum  origo  demonstretur,  ex  eis  locis  peti  potest,  in  quibus 
y  voculas  quasdam  omittit,  x  servavit  e.  g.  que  I,  732.  II,  20. 
405.    IV,  126.  745.    et  II,  525.    est  II,  541.    essent  II,  22. 

iuvenique  II,  406. 

Tertii  generis  exempla  eiusmodi  sunt,  ut  y  librorum 
memoria  bona,  x  depravata  sit,  id  quod  triginta  duobus  locis 
observavimus,  velut  I,  358  x  in]  y  ni.  549  astra]  astro.  784 
camillis]  camillus.  II,  516  census]  sensus.  574  quicunque] 
quaecunque.  III,  362  patebit]  patebunt.  378  ore]  orbe.  IV, 
225  finis]  funus.    538  ipsa]  ipso.    V,  15  cecum]  cetum.     506 

aequoreae]  aequorei. 

In  quartam  denique  classem  novem  locos  reicio,  qui  m 
utraque  familia  depravati  leguntur,  aliter  tamen  in  x,  aHter 
in  y;  sunt  autem  hi:  II,  228  x  positi,  y  positis]  pestis.  486 
si,  sed]  se.  577  nescit,  nec  sit]  ne  sit.  732  ibi,  tibij  ubi. 
Ili,  63  vincentur,  vincuntur]  vincantur.  IV,  304  ceno,  celo] 
caeco.    455quina  et,  quiua]  quinae.    V,  229  at,  et]  aut.    719 

par,  per)  pars.  .... 

Ex  his  igitur  exeraplis  omnibus  optimo  mre  id  nobis  con- 
clusisse  videmur,  Vossianos  codices  alia  via  atque  G  et  L 
libros  ex  archetypo  esse  derivatos,  ita  quidem,  ut  uterque  Vos- 
sianus  de  y  libro,  quem  patrem  eorum  appellamus,  descriptus 
sit,  quorum  neuter,  cum  et  ipsum  y  codicem  valde  fuisse  de- 
pravatum  et  praeterea  Vi  et  V2  libros  suis  quemque  inter- 
polationibus  esse  refertos  viderimus,  pro  fundamento  nobis  esse 
debeat,  unde  in  poetae  verbis  emendandis  proficiscamur. 

lam  quid  de  G  atque  L  librorum  et  affinitate  et  aucto- 
ritate  assecuti  simus,  proferamus.  Hos  enim  libros  vel  ex 
sparsim  adhuc  allatis  scripturis  (cf.  maxime  p.  34)  manifesto 
apparuisse  existimo  et  gravis  auctoritatis  et  artiore  quodam 
inter  se  coniunctos  esse  vinculo.  Sed  ne  quis  L  codicem  ex 
G  descriptum  esse  opinetur,  quod,  qua  uterque  est  aetate, 

fieri  fortasse  potuit,  primum  ordo  versuum  quarti  et  quinti  libri 
obstat,  quem  in  G  magis  turbatum  esse  quam  in  L  ex  tabula 
illa  discimus;  de  suo  autem  ingenio  L  codicis  librarium  ver- 
sus  IV,  894  et  V,  283  vero  restituisse  loco  veri  non  est  simile. 
Huc  accedit,  id  quod  multo  gravius  est,  quod  v.  I,  833  et 
II,  699,  quibus  nos  carere  non  posse  locorum  illorum  conexus 
luculenter  evincit,  in  G  desiderantur,  in  L  non  item.  Quibus 
consideratis  a  vero  vix  aberraverimus,  si  L  librum  non  filium 
sed  gemellum  G  codicis  esse  statuamus,  quos  ex  eodem  fonte 
X  satis  limpido,  si  quidem  cum  y  fonte  comparaverimus, 
manasse  in  universum  concedendum  est. 

Hanc  igitur  rationem  sequamur  oportet,  ut,  quantum  fieri 
potest,  intra  buius  potissimum  codicum  stirpis  fines  ars  critica 
se  contineat,  ita  quidem,  ut  Gemblacensis  codex,  qui  L  librum 
ideoque  simul  ceteros  bonitate  scripturarum  superet,  omnibus 
sit  praeferendus.  Quod  priusquam  exemplis  firmemus,  de  emen- 
datione  L  libri  (Lc)  paucis  agendum  est,  unde  simul  cetero- 
rum  librorum  scripturis  hic  illic  et  lucem  et  auctoritatem  parari 
videbimus.  Etenim  quamquam  omnes  huius  libri  emendationes 
ab  eodem  librario  esse  profectas  et  singularum  litterarum  ductus 
et  constans  per  totum  codicem  adhibiti  atramenti  species  alia- 
que  levidensiora,  quae  in  eiusmodi  observationibus  non  negle- 
genda  sunt,  nos  docuerunt,  nihilo  minus  nobis  persuasimus, 
emendationes  illas  plerumque  tales  esse,  quae  nullo  pacto  ex 
uno  eodemque  fonte  depromptae  esse  possint.  Ex  multis 
exemplis  pauca  ut  delibemus,  primi  libri  versuum  40  ad  313 
ordinem  in  L  prorsus  bene  procedere  supra  vidimus ;  attamen 
eiusdem  libri  v.  692.  693.  694  ^^)  qnondam  in  margine  folii  quinti 
fuisse  adscriptos,  ut  post  v.  186  insererentur,  quo  loco  in  utro- 
que  Vossiano  exstant,  etiamnunc  ex  vestigiis,  quae  rasurae 
non  cesserunt,  erui  potest.  Item  versibus  eiusdem  libri  223 
ad  226,  qui  a  principio  ut  in  G  rectissime  se  excipiebant, 
alphabeti  litterae  continuae  ita  sunt  appictae,  ut  deinceps  in- 
sequerentur  v.  223.  226.  225.  224,   quem  ordinem  perversum 

44)  non  690.  691.  692,  quod  lac.  adnotat. 

etiam  in  Vi.  2  invenimus;  postea  vero  eodem  atramento  litterae 
illae  in  L  deletae  sunt,  ut  nunc  verus  ordo  sit  restitutus.  Quae 
ne  librarii  arbitrio  tribuamus,  impedimur  et  similibus  exemplis 
et  diligentia  singulari,  qua  alibi  codicem  exaratum  esse  quae- 
libet  pagina  aperte  demonstrat.  Diuturna  igitur  cogitatione  in 
eam  viam  deducti  sumus,  qua  omues  fere  L  emendationes 
facillime  explicari  videntur.  Librarius  enim  huius  libri  iterata 
cura  X  exemplar  cum  scriptis  suis  contulit,  et  siquid  mendosi 
inter  scribendum  in  poetae  verba  irrepserat,  diligenter  ad  fidem 
huius  libri  emendavit,  ut  hae  emendationes  cum  G  scripturis 
conspirent.  Postremo  autem  y  vel  saltem  simile  exemplar 
nactus  huius  et  sui  libri  collationem  instituit  et  quidquid  a 
codicis  sui  memoria  discrepabat,  accuratissime  enotavit;  quod 
quam  verum  sit  ex  his  exemplis  quibus  triginta  septem  addere 
possum  apparebit:  I,  118  y  et  L  at]  G  et  Lc  et.  229  toto]  toti. 
II,  186  aetatis]  aestatis.  399  manent]  valent.  III,  327  ad]  ab. 
344  quando]  quanto.  IV,  124  fecundus]  fecundis.  448  quintam] 
quinta.  V,  372  pensare]  prensare.  428  reddit]  reddet.  Alterius 
autem  classis  emendationes,  quas  ex  y  libro  haustas  esse  su- 
spicor,  quinquaginta  tres  inveni,  velut:  I,  171  G  et  L  itaque] 
y  et  Lc  ictaque.  820  cordibus]  torridus.  II,  315  volens]  voles. 
523  trigona]  trigono.  911  iterum]  iterumque.  III,  130  spe- 
ciosus]  specioso.  609  dona]  dena.  IV,  46  quod]  quot.  404 
malitia]  militia.  V,  401  immensus]  immersus.  681  Ut  moris] 
Humoris. 

Atque  utriusque  generis  emendationes,  quibus  lacobus  ad 
V.  I,  430  omnem  auctoritatem  plane  abiudicat,  plerumque  magni 
esse  pretii  ex  singulis  locis  accuratius  inspectis  manifestum  fit; 
paucae  eiusmodi  sunt,  ut  aut  genuinam  scripturam  depravarint, 
aut  malam  non  meliorem  reddiderint,  quod  secundum  meum 
iudicium  in  prioris  classis  47  exemplis  quinquiens,  in  alterius 
exemplis  53  terdeciens  accidit.  Neque  enim  cum  lacobo  con- 
sentio,  qui  in  quattuor  locis  restituendis  spretis  et  G  et  Lc 
scripturis  Vossianorum  codicum  memoriam  secutus  est,  quorum 
primus  exstat  libri  primi  eo  loco,  quo  poeta  rotundam  terrae 
formam  ex  lunae  laboribus  sive   eclipsibus  ita  demonstrare 

studet,  ut  lunam  deficientem  non  ab  omnibus  orbis  terrarum 
gentibus  eodem  animadverti  tempore  contendat,  sed  ab  eis, 
qui  orientis  regiones  teneant  prius,  quam  qui  occidentis.  8unt 
autem  verba  haec  (I,  226): 

Ultima  ad  hesperios  infectis  volveris  alis, 
Seraque  in  extremis  quatiuntur  gentibus  aera. 
Quodsi  plana  foret  tellus,  semel  orta  per  omnem 
Deficeret  pariter  totQ  miserabilis  orbi. 
230  Sed  quia  per  teretem  deducta  est  terra  tumorem, 
His  modo,  post  illis  apparet  Delia  terris. 
V.  229.    toLo  L  Vj  .  2.     toti  G  Lc,  atque  hoc  quidem  et  Sca- 
liger  et  Bentleius  optimo  iure  receperunt,  quod  dativo  qui  di- 
citur  incommodi  miserabilis  vocis  vis  strictius  atque  gravius 
significatur  quam  fit  ablativo.     Ceteroqui  v.  230  pro  deducta 
quod  omnibus  inhaeret  in  editionibus  reponendum  esse  diducta, 
quoniam  de  tellure  per  diversos  tractus  extenta  hic  agitur, 
quivis  coiicedet.     Cf.  p.  36  not.  43. 

Neque  minus  G  et  Lc  manuum  praestantia  eo  loco  fit 
conspicua,  quo  poeta  de  signis,  quae  partim  coniuncta,  partim 
disparia  vocat,  locutus  de  oppositis  ita  pergit  (II,  395): 
At  quae  diversis  e  partibus  astra  refulgent, 
Per  medium  adverso  mundum  pendentia  vultu, 
Et  toto  divisa  manent  contraria  caelo, 
Septima  quaeque  loco  quamvis  submota  feruntur, 
Ex  longo  tamen  illa  ??iane?it,  viresque  ministrant 
400  Vel  bello  vel  pace  suas,  ut  tempora  poscunt, 
Nunc  foedus  stellis  nunc  et  dictantibus  iras. 
in  quibus  cur  lacobus  v.  399  L  Vi.  2  vianent  alteri  vale?it  G 
atque  Lc  firmato  ceterisque  ab  interpretibus  probato  praetulerit 
non  assequor.    Hoc  enim  poeta  dicere  vult:  ^opposita',  inquit, 
'signa,  etsi  magno  intercedente  spatio,  tamen  viribus  suis 
non  privantur,  immo  modo  bello,  modo  pace  eas  suppeditant', 
ut  hinc  liqueat  manendi  voci  ex  v.  397  in  illis  libris  temere 
huc  illatae  hic  prorsus  nullum  locum  esse. 

Tertius  autem  qui  huc  spectat  locus  est  hic  (III,  323): 
At  simul  ex  illa  terrarum  parte  recedas. 

Quidquid  ad  extremos  temet  praeverteris  axes, 
325  Per  convexa  regens  gressum  fastigia  terrae, 
Quam  tereti  natura  solo  decircinat  orbem 
In  tumidum,  et  mediam  in  mundo  suspendit  ad  omne, 
Ad  versum  extremum  lacobus   haec  adnotat:  ^in   ??iimdo  — 
ad  omni  omnes.    (ador  -f  V2).     Omne  est  universitas  rerum'. 
quae  non  omni  ex  parte  vera  sunt;  nam  in  omittit  G  et  idem 
liber  cum  Lc  habet  ab  o??m?\  quod  in  archetypo  scriptum  fuisse 
etiam  ex  L  et  Vi  omni  scriptura  apparet.    Itaque  cum  pen- 
dendi  verbi  usus  ab  praepositionem  requirat,  alteram  versus 
illius  partem  ita  cum  Scaligero  et  Bentleio  scribo: 

et  mediam  mundo  suspendit  ab  o??i?ii 
nt  totius  loci  sententia  evadat  haec:  tellus  in  medio  mundo 
sive  caelo  collocata  ab  omnibus  eius  partibus  pari  intervallo 
remota  pendet;  quam  doctrinam  plane  esse  Maniiianam  ex  I, 
194  sq.  discimus. 

Denique  paullo  inferius  poeta  exponit  propter  diversum 
terrae  regionum  situm  diversumque  spatium  inter  aequatorem 
et  alterutrum  polum  intermissum  dies  noctesque  nunc  augeri, 
nunc  imminui;  quo  enim  remotiora  oriantur  sidera,  eo  brevi- 
ores  fieri  dies,  quo  propiora,  eo  longiores ;  verbis  autem  utitur 
hisce  (III,  341): 

Pro  spatio  mora  magna  datur.    Quae  proxima  nobis 
Consurgunt,  longos  caeli  visuntur  in  orbis, 
Ultima  quae  effulgent,  celeris  merguntur  in  umbras. 
Et  quando  ad  gelidas  propius  quis  venerit  arctos, 
345  Tam  magis  officiunt  oculis  brumalia  signa, 
Vixque  ortis  occasus  erit.    Si  longius  inde 
Procedat,  totis  condentur  singula  membris. 
V.  344  quando  L  Vi.     <p  V2.     quanto  G  Lc,  quod  rectissime 
et  Scaliger  et  Bentleius  probaverunt,  cum  sententia  haec  sit: 
quanto  vel  quo  quis  propius  in  boreales  regiones  progreditur, 
eo  magis  sidera  arctica  oculis  eius  officiunt:  si  longius  inde 
procedat,  omnia  latebunt,  ut  per  dies  aliquot  —  scii.  XXX  — 
noctes  sint  continuae.    Quod  autem  ad  locutionem  quanto  pro- 
pius,  tam  magis  pertinet,  eam  ut  alias  non  ita  paucas  ex  Lucretii 

imitatione  libeiiore  ortam  esse  existimo,  apud  quem  e.  g.  haec 

leguntur  (IV,  79  Bern.): 

Et  quanto  circum  mage  sunt  inclusa  theatri 
moenia,  tam  magis  haec  intus  perfusa  lepore 
omnia  conrident. 

V,  452  Quae  quanto  magis  inter  se  perplexa  coibant, 
tam  magis  expressere  ea,  quae  etc. 

praeterea  V,  483.  VI,  460  et  Verg.  Georg.  IV,  411.  Aen.  VII, 
787  ed.  Kibb. 

Alterius  autem  classis  L  emendationibus  e  tribus  ratioci- 
uatione  certissima  id  concludere  licet  versus  aliquot  vel  in  Vi 
vel  in  V2  omissos  in  y  codice  scriptos  fuisse,  ut  sola  librarii 
neglegentia  interciderint.  Vidimus  enim  in  V2  deesse  v.  I, 
862  ad  865;  versus  863  autem  species  in  Vi  talis  est  (I,  863): 

Eulgura  cum  videas  tremulum  vibrantia  lumen 

G  L  7ie  videas]  Lc  cum,  quod  non  aliunde  nisi  ex  y  fonte 
librarium  illum  hausisse  et  Vi  memoria  evincit,  et  ceterarum 
a  nobis  allatarum  emendationum  ratio  postulat,  ut  etiam  reli- 
quos  versus  in  y  exstitisse  credibile  sit.  Idemque  cadit  in 
eum  quinti  libri  locum,  ubi  V2  codici  v.  488  ad  502  abrepti 
sunt,  cum  librarius  a  R  littera  Rorantis  vocis  in  R  Regis 
nominis  deerrasse  videatur.  Sed  hos  quoque  versus  in  com- 
muni  y  libro  exstitisse  ex  Vi  v.  488  colligitur,  qui  talis  est: 

Rorantis  iuvenis,  quem  teriis  sustulit  ipsa 

G  Portantis,  L  Rotantis,  quae  emendatio  y  libro  debetur. 
Tertius  denique  locus  quem  huc  refero  est  IV,  746,  qui  in  Vi 
omissus  in  V2  talis  est: 

Adserit  in  vires  pontum  quem  vicerat  ipse 

G  L  ipsa.     Lc  ipse. 

Ex  his  igitur  exemplis  et  ex  triginta  aliis  emendationibus 
satis  apparet,  haudquaquam  esse  auctoritatem  L  tam  parvam 
quam  visum  est  lacobo. 

In  universum  autem  codicum  Manilianorum  quae  sit  affi- 
nitas,  aptissime,  ut  opinor,  ex  hoc  stemmate  tibi  informabis: 

Quibus  codicibus,  si  quis  edendi  munus  suscipere  vult,  ita 
uti  debet,  ut  proficiscatur  a  G  memoria,  cui  nisi  aut  latini 
sermonis  usus  aut  nexus  sententiarum  aut  leges  metricae 
dissuadent  ubique  erit  obtemperandum.  Quae  ubi  aperte  de- 
pravata  est,  L  scripturis  cedet,  quippe  quae  ex  eodem  atque 
G  fonte  manarint;  si  vero  ne  hoc  quidem  codice  arcessito 
omnia  vitia  tollantur,  priusquam  de  coniecturis  cogitemus,  ad 
V2  librum  cum  Vi  diligenter  collatum  erit  confugiendum,  cum 
hoc  libro,  quamquam  saepissime  scripturas  valde  depravatas 
exhiberi  demonstravimus ,  tamen  interdum  genuina  memoria 
aut  plane  servata  sit  aut  talia  vestigia,  ex  quibus  vera  scrip- 
tura  facili  coniectura  eruatur. 

III 

Exposuimus  igitur  capite  altero,  quae  sit  nostra  de  crisis 
Manilianae  fundamentis  sententia:  hoc  capite  siugula  quaedam 
exempla  tractabimus,  quibus  fore  ut  ratio  nostra  planissime 
firmetur  confidenter  speramus. 

Ac  primum  quidem  in  ipso  carminis  initio  exstat,  ubi 
poeta  in  opere  ad  quod  aggrediatur  difficili  arduoque  tamen 
rem  prospere  sibi  cessuram  esse  ideo  sperat,  quod  Augustus 
orbi  terrarum  pacem  reddiderit  aequisque  legibus  eum  regat, 
ut  caelum  ipsum  facilem  poetae  praebeat  aditum.  Sed  ut 
emendandi  necessitas  plene  perspiciatur,  totus  locus  exscriben- 
dus  est  hic  (I,  7): 

Hunc  mihi  tu,  Caesar,  patriae  princepsque  paterque, 
Qui  regis  augustis  parentem  legibus  orbem, 
Concessumque  patri  mundum  deus  ipse  mereris, 
10  Das  animum,  viresque  facis  ad  tanta  canenda: 
lam  propiusque  favet  mundus  scrutantibus  ipsup, 

Et  cupit  aethereos  per  carmina  pandere  sensus. 
Hoc  sub  pace  vocat;  tantum  iuvat:  ire  per  ipsum 
Aera  et  immenso  spatiantem  vivere  caelo, 
15  Signaque  et  adversos  stellarum  noscere  cursus. 

V.  13  hmcat  G.  cett.  vocat]  et  omnes  orationem  ut  ego  divi- 
dunt.  L  etiam  explicationem  addit:  „ad  hoc  nos  invitat  sub 
pace  tua".  vucare  apud  M.  nusquam  invenitur;  vocare  i.  e. 
invitare,  saepe'.    Ita  lacobus. 

Primum  autem  id  omnino  nihil  ad  rem  valet,  utrum  vaeat 
verbum,  apud  alios  usitatissimum ,  alibi  apud  Manilium  inve- 
niatur  necne;  si  huius  loci  sententia  requiritur,  reddamus 
poetae,  quod  ei  librariorum  incuria  abreptum  est.  Atque  cum 
ceteris  interpretibus  vacat  retineo,  cum  in  his  'hoc  sub  pace 
vocat',  neque  quid  sit  subiectum,  neque  quid  obiectum  sen- 
tentiae,  liqueat,  ea  autem,  quae  in  L  addita  et  lacobo  probata 
est  explicatio,  nimis  et  artificiosa  et  longius  petita  sit,  quam 
quae  ferri  queat.  Contra  altera  scriptura  cum  probabili  sen- 
tentia  admodum  bene  procedat,  versum  ita  iego  et  distinguo: 

Hoc  sub  pace  vacat  tantum,  iuvat  ire  per  ipsum 
Aera 

cui  scripturae  aliquid  certe  auxilii  inde  quoque  paratur,  quod 
Germanicus,  quem  ut  alibi  saepius,  ita  etiam  hoc  loco  in  car- 
mine  suo  componendo  ad  Manilium  respexisse  persuasum  habeo, 
in  re  simili  eodem  usus  verbo  vacat  quamquam  paullo  diversa 
ratione  sic  scripsit: 

11  Nunc  vacat  audaces  ad  caelum  tollere  vultus 
Sideraque  et  varios  caeli  cognoscere  motus. 
Haec  ego  dum  Latiis  conor  praedicere  musis, 
Pax  tua  tuque  adsis  nato,  numenque  secundes. 

ubi  item  v.  11  olim  vocat  vulgabatur,  quod  nunc  ab  omnibus 
interpretibus  correctum  est. 

Quae  autem  Bentleius  ad  huius  versus  posteriorem  partem 
mutandam  protulit,  ea  ut  ipsam  coniecturam  nequaquam  pro- 
bare  possum.  Etenim  cum  et  tantum  insulse  hic  repetatur, 
quia  tribus  abhinc  versibus  tanta  exstet,   et  ipsum  pronomen 

intra  sex  versus  11.  13.  16  ter  positum  molestum  sit,  ex 
Veneto  codice  deterioris  ordinis,  qui  iure  a  lacobo  et  ab  ipso 
Bentleio  aliis  in  locis  restituendis  spretus  est,  altum  recepto, 
versum  hunc  in  modum  exhibet: 

Hoc  sub  pace  vacat,  iam  nunc  iuvat  ire  per  altum 

Aera. 
At  offensionem  illam,  quam  Bentleius  in  ipso  ter  posito  nota- 
verit,  re  vera  esse  nullam,  ipse  Manilii,  poetae  sermonis  latini 
elegantiae  atque  urbanitatis  haud  ita  periti,  usus  certissimus 
evincit,  ad  quem  cum  non  satis  animum  attenderit  vir  summus 
saepius  in  vocibus  repetitis  ita  haesit,  ut  permultorum  ver- 
suum  speciem  nimis  ut  audacter,  ita  confidenter  mutarit,  quie 
etiam  haud  paucos  eadem  de  caussa  pro  spuriis  habuerit. 
Habet  enim  Manilius  praeter  alia:  auras  I,  149.  152.  157  m 
fine  versu^s.  undique  I,  166.  167.  170.  caelum  I,  747.  752. 
758.  700.  ignis  I,  832.  837.  844.  846.  849.  852.  858.  862.  866. 
870.  orbem  II,  388.  392.  394  in  f.  v.  artus  IV,  713.  717. 
719  in  f.  V.  Immo  ne  ab  eodem  quidem  vocabulo  eadem 
versuum  binorum  semet  excipientium  sede  siae  ulla  senten- 
tiae  vi  posito  eum  abhorruisse  haec  ex  duobus  prioribus  libris 
petita  exempla  testantur:  undique  I,  166.  167.  gentes  I,  223. 
224.  ipse  I,  700.  701  (et  698).  trigona  II,  318.  319.  tri- 
gono  II,  523.  524.  esse  II,  698.  699.  Quos  locos  si  quis 
captus  elegantiae  atque  variandi  studio,  cui  pertectos  atque 
absolutos  poetas  indulsisse  constat,  emendare  quam  ad  pro- 
prium  Manilii  usum  revocare  mavult,  neque  caute  agit,  ne- 
que  nos  socios  habet.  lam  vero  Bentleius,  quod  alibi  quo- 
que  commisit^^),  vitium,  quod  dixit,  tollens,  aliud  neque 
id  levius  procreavit,  cum  iam  apud  eum  bis  v.  11  et  13 
legatur,  quorum  prius  quidem,  quod  item  valet  atque  nuncy 
bene  se  habet,  alterum,  quia  nihil  aliud  nisi  hoc  tempore  signi- 
ficat,  supervacaneum  est,  quoniam  haec  notio  vel  nunc  ad- 

45)  III,  369.  374.  378,  ubi  ille  librorum  consensu  neglecto  praeter 
necessitatem  ter  ab  axe  scribit,  atque  hoc  in  fine  versus.  IV,  756.  757. 
762.  769,  in  his  versibus  colit  exstat,  sed  v.  757  non  a  poeta,  sed  a  Bent- 
leio  positum  est.    cf.  p.  57. 

verbio  continetur.  Hue  accedit  quod  Bentlei  mutatione  ipstim 
pronominis,  quod  summa  cum  vi  dictum  est,  poetae  sensus 
plane  turbatur;  hoc  enim  ille  vult:  'per  ipsum  caelum  ingredi 
non  nisi  sub  pace  tua  licet.'  Ergo  G  scripturam  ut  satis  di- 
lucidam  sequemur.  In  eo  autem  prorsus  cum  Bentleio  con- 
sentio,  quod  v.  12  pro  sensiis  omnibus  codicibus  tradito  atque, 
quamvis  omni  careat  ratione,  a  lacobo  recepto,  scripsit  census, 
qude  duo  vocabula  etiam  alibi  his  in  libris  commutantur.  Nam- 
que  census  caeli  apud  Manilium  maxime  opes  divitiasque  caeli 
i.  e.  arcana  secretaque  eius  consiiia  omnemque  eius  maiestatem 
significat,  quae  notio  hic  flagitatur.     cf.  II,  67: 

Quod  nisi  cognatis  membris  contexta  maneret 
Machina  et  imposito  pareret  tota  magistro, 
Ac  tantum  mundi  regeret  prudentia  censum: 
70  Non  esset  statio  terris,  non  ambitus  astris, 
Haereretque  vagus  mundus  standoque  rigeret. 
ubi  V.  69  lacobus  libros  iterum  secutus  sensum  habet,  quod 
iam  a  Scaligero  emendatum  est.     Alter  autem  locus,  qui  huc 

facit,  hic  est  IV,  876: 

Perspicimus  caelum,  cur  non  et  munera  caeli? 

Inque  ipsos  penitus  mundi  descendere  census, 

Seminibusque  suis  tantam  componere  molem. 
Eiusdem  autem  generis  est  ille  locus,  qui  paullo  infra  ex- 
stat.    Quis  enim,  quaerit  poeta,  caeli  arcana  recludere  et  per- 
spicere  posset,  nisi  tu,  Cyllenie,  istius  scientiae  secreta  nobis 
prodidisses?    lam  pergit  I,  40: 

Et  natura  dedil  vires  seque  ipsa  reclusit. 
'Naturaque  dedit  Yi.  C  (i.  e.  Cusanus).    Neutra  quedit  V2.   Et 
nataruque  dedit  L  (superscr.  m.  pr.  vel  Natura).    Et  natura  d. 
G  et  C  in  marg.   a  m.  pr.  Suspicor:  Naturaeque  dedit  vires, 
ut  Mercurius  intellegatur.    v.  37  legam:  qui  maximus  esset.' 

Ita  lacobus. 

Quae  cur  improbem  plus  una  neque  levis  caussa  in 
promptu  est.  Primum  enim  valde  dubito,  num  Mercurii  nomen, 
quod  octo  versibus  intermissis  commemoratum  est,  hoc  versu 
subintellegi  possit;  deinde  subiecti  variatio  frigidissima  est, 

secundum  quam  ad  dedit  Mercurium,  ad  reclusit  naturam  sub- 
audiamus  oportet;  adde  quam  illud  v.  37  lacobi  arbitrio  nimis 
audacter  in  qui  mutatum,  ut  quam  et  artificiosa  et  impedita 
eius  ratio  sit,  qua  omnino  opus  esse  nego,  videas.  Namque 
secundum  G  speciem  ea  efficitur  sententia,  ut  eatura  se  ipsa 
recludens  hominibus  vires  ad  ipsam  perspiciendam  tribuisse 
dicatur,  quod  apprime  in  totius  loci  conexum  quadrare  iam 
nemo  non  concedet,  ut,  quod  ille  G  libro  vitio  vertit,  id  laudi 
potius  tribuendum  censeam,  id  quod  in  eum  quoque  locum, 
ad  quem  nunc  venimus,  cadere  existimo. 

De  prima  hominum  gente  et  simplici  et  rudi  poeta  cum 
alia  tum  haec  habet  I,  73: 

Necdum  etiam  doctas  sollertia  fecerat  artes, 
Terraque  sub  rudibus  cessabat  vasta  colonis, 
75  Tumque  in  desertis  habitabat  montibus  aurum, 
Immotusque  novos  pontus  subduxei-at  orbes. 
Nec  vitam  pelago,  nec  ventis  credere  vota 
Audebant;  sed  quisque  satis  novisse  putabant. 
V.  78  ^se  quisque  L  6.    sed  Vi.  2.    Recte.    Hanc  enim  sen- 
tentiam  totus  orationis  tenor  flagitat.    Omissum  pronomen  se 
excusat  aetas  et  consuetudo  scriptoris.'    Ita  lacobus,  qui  ut 
saepius,  ita  hoc  quoque  loco  non  tam  verum  argumentum, 
quam  opinionem  sua  in  mente  natam  neque  ullis  sive  huius 
sive  cuiuslibet  poetae  exemplis  stabilitam  proposuit.    Etenim 
ut  se  pronomen  mente  subaudiri  posse  constanter  negamus,  ita 
particulam  quandam  adversativam,  quam  sententiae  inesse  ne 
nos  quidem  fugit,  facillime  mente  suppleri  pro  certo   habe- 
mus,  ut  sine  ullo  huius  loci  detrimento  poeta  ea  supersedere 
potuerit.    lam  vero  cum  particularum  omissarum  etiam  huius 
carminis  quilibet  centeni  versus  multa  exempla  exWbeant,  6 
et  L  codicum  memoriam  se  quisque  satis  novisse  putabant  unam 
genuinam  esse  statuimus.   De  sententia  autem  totius  loci  Ovidii 
verba  conferas,  qui,  ubi  de  aurea  aetate  loquitur,  etiam  haee 

profert  Met.  I,  94: 

Nondum  caesa  suis,  peregrinum  ut  viseret  orbem, 
Montibus  in  liquidas  pinus  descenderat  undas, 

Leipziger  Stadien.    I.  * 

96  Nullaque  mortales  praeter  sua  littora  norant. 
101  Ipsa  quoque  immunis  rastroque  intacta,  nec  ullis 
Saucia  vomeribus  per  se  dabat  omnia  tellus. 

Id.  Art.  amat.  II,  473: 

Tum  genus  humanum  solis  errabat  in  agris, 
Idque  merae  vires  et  rude  corpus  erat. 
475  Silva  domus  fuerat,  cibus  herba,  cubilia  frondes:  . 
lamque  diu  nulli  cognitus  alter  erat. 

Cf.  praeterea  Lucr.  V,  1000  sq. 

I,  401  sqq.  agitur  de  caniculo  i.  e.  de  sirio  ita: 

Hanc  quam  surgentem  primo  cum  redditur  ortu 
Montis  ab  excelso  speculantur  vertice  Tauri, 
Eventus  frugum  varios  et  tempora  dicunt, 
Quaeque  valitudo  veniat,  concordia  quanta. 

V.  401   'Hanc  qid  G.     quam  ceteri;   recte  quam  est,  qualem 
omittitur  in  apodosi  ita  exemplo  haud  raro :  ^qualem  surgentem 
vident,  ita  praedicunt'  lacobus.  Sed  ad  quas  machinas  atque 
artes  illum  confugere  oportuit,  ut  ceterorum  iibrorum  scriptu- 
ram  defenderet!    Et  profecto  vellem  exemplis  ille  demonstras- 
set,  quam  pro  qualem  hoc  in  genere  a  latinis  unquam  dictum 
esse.    Atqui  cum  G  memoria,   quam  veteres  interpretes  sine 
uUa  dubitatione  retinuerunt,  et  in  sententiam  quadret,  et  ser- 
monem  bene  procedentem  efficiat  cumque  corruptelae  origo  in 
aperto  sit,  nos  quoque  huius  codicis  scripturam  sequimur,  simul 
pro  valitudo  forma  inaudita  veram  raletudo  revocantes.     Sic 
igitur  quattuor  illos  versus  constituendos  esse  puto: 
Hanc  qui  surgentem,  primo  cum  redditur  ortu, 
Montis  ab  excelso  speculantur  vertice  Tauri, 
Eventus  frugum  varios  et  tempora  dicunt, 
Quaeque  valetudo  veniat,  concordia  quanta. 
Ceterum  versum  secundum  ad  Aratum  spectare,  quem  astrorum 
observandorum  caussa  in  Tauro  monte  commoratum  esse  di- 
cunt,  opus  vix  est  ut  moneam. 

Aliud  exemplum,    quo  G   virtus   enitescit,   hoc   habeto 
I,  474: 

Et  quo  clara  magis  possis  cognoscere  signa: 
475  Non  varios  obitus  norunt,  variosque  recursus; 
Certa  sed  in  proprias  oriuntur  sidera  luces, 
Natalesque  suos  occasumque  ordine  servant 
V.  474  ^quod  LYi.  2.   quo  G  ex  coniectura;  neque  quod  falsum 
est'  lacobus.  At  quomodo  ille  quod  defensum  eat,  me  plane 
fugit,  sententia  ita  procedente :  quo  melius  calleas  clara  sidera, 
teneas,  ea  eodem  splendore,  eodem  ordine  et  oriri  et  occidere. 
Huc  accedit,  id  quod  G  memoriae  bonitatem  auget,  quod  in 
L  d  littera  expuncta  est    Praeterea  autem  lacobus  a  Bentlei 
emendatione  v.  475  recedere  non  debuit,  qui,  quamquam,  ut 
in  re  satis  nota,  caussa  nulla  allata,  variosque  bono  iure  in 
rariosve  mutavit,  quia  in  enuntiato  negativo  etiam  ex  Manilii 
usu  atque  locutione  non  tam  copulativa  que^  quam  disiunctiva 
ve  particula  desideratur. 

Deum  esse,  cuius  nntu  omnia  regantur,  poeta  etiam  inde 
concludit,  quod  neque  solem  unquam  retro  cedere  neque  lunam 
de  cursu  suo  aberrare  neque  sidera  de  caelo  in  terram  decidere 

conspiciamus  I,  529: 

Nec  cadere  in  terra  pendentia  sidera  caelo. 
^in  terram  L  G.    eadem  in  terra  Yi.  2.    unde  concludo  casum 
quartum  ab  interpolatore  venisse.'    Ita  lacobus. 

Hoc  falsissimum  est,  cum  verba  non  aliter  nisi  sic  con- 
iungi  possint :  'neque  sidera  caelo  pendentia  cadere  in  terraw', 
ut  G  et  L  speciem  genuinam  esse  appareat 

II,  106: 
Eximium  natura  dedit  linguamque  capaxque 
Ingenium  volucremque  animum,  quem  denique  in  unum 
Descendit  deus  atque  habitat,  ipsumque  requirit. 
V.  108.   'seque  ipse  LG',  ex  interpolatione,  nisi  fallor.    ipsum- 
que,  quod  Vi.  2.    C  habent,  plane  Manilianum  est,  quod  qui 
hactenus  legerunt,  omnes  abunde  sciunt.'  lacobus.  Sane  falsus 
est  ille.     Etenim  quamquam  et  ipse  probe    scio,    Manilium 
illud  loquendi  genus  valde  adamare,  secundum  quod  in  ipsum^ 
•prQ  in  se  ipsum  dicit  (conferas,  si  voles,  I,  288.  698  —  ubi 
Scaliger  male  habet  in  illa  —  772),  tamen  idem  ^non  ignoro, 

etiam  usitatiorem  locutionem  eum  interdum  adhibuisse,  e.  g. 
I,  40.  702.  UI,  531.  IV,  917  alibi.  lam  vero  cum  ex  lacobi 
ratione  habitat  verbi  ultima  syllaba  praeter  omnem  huius  poetae 
consuetudinem  producatur  ^e),  a  vero  non  aberraverimus,  si  G  L 
libros  genuinam,    interpolatam  ceteros  prae  se  ferre  versus 

illius  speciem  statuimus. 

Novo  autem  exemplo  G  praestantia  cernitur  v.  II,  211, 

quem  lacobus  talem  exhibet: 

Namque  Sagittari  signum  rapidique  Leonis 
^rabidi  G.  cett.  rapidi!  lacobus.  In  quo  cur  iile  de  industria 
G  formam  spreverit,  quam  solam  esse  veram  inter  omnes  viros 
doctos  constat,  eo  minus  assequor,  cum  eiusdem  libri  v.  550 
rabidique  leonis  recte  receperit.  Itaque  ne  prorsus  ratione  iu- 
dicioque  carere  videamur,  hoc  quoque  de  quo  agimus  loco 
rabidi  ei  reddemus.^") 

De  horizonte  h.  e.  de  eo  circulo ,  qui  infima  caeli,  terrae 
suprema  esse  sphaera  putatur,  poeta  dicit  I,  648  haec: 
Alterius  fines  si  vis  cognoscere  gyri, 
Circumfer  faciles  oculos  voltumque  per  orbem. 
650  Quicquid  erit  caelique  imum  terraque  supremum, 
Qua  coit  ipse  sibi  nullo  discrimme  mundus, 
Redditque  aut  recipit  fulgentia  sidera  ponto: 
Praecingit  tenui  transversum  limite  mundum. 
V.  650  Herraque  omnes.    in  L  iuerat,  ut  videtur  terrae^  sed 
erasum  {terramque  V2).'  lacobus.    Hoc  versu  quin  vel  propter 
concmnitatem  vocabulorum,  secundum  quam  caeli  atque  terrae 
genetivossibi  respondere  consentaneum  est,  pro  terra  expec- 

46)  Uni  exemplo,  quo  haec  licentia  fulciri  posse  videatur,  IV,  280: 

Et  pontum  caelo  vincit.    Et  noverit  orbem 
Fluminaque  et  portus  mundi  ventosque  necesse  est. 
fuit  cum  inde  veniam  parari  existimarem,  quod  post  vincit  plene  inter- 
pungitur  novaque  incipit  sententia.    Nunc  vero  non  dubito  quin  suo  iure 
Lucianus  Muellerus  de  re  metr.  p.  333  vinxit.    sed  reposuerit. 

47)  Idemque  vitium  ex  Prisciani  Grammatici  Periegeseos  v.  709  — 
ed.  Carol.  MueUeri  —  eximendum  est,  ubi  etiamnunc  legitur  rapidique 
leonis',  sed  in  Gemblacensi  codice  huius  quoque  carminis  optimo  genuinam 
inesse  scripturam  rabidique  nostris  oculis  vidimus. 

tetur  terrae,  mihi  quidem  dubium  non  videtur ;  immo  vel  contra 
librorum  consensum  genetivum  reposuerim.  Nunc  vero,  cum 
reapse  hic  casus  in  G  aperte  exstet  atque  etiam  ex  L  vesti- 
giis  quamvis  non  prorsus  dilucidis  eruatur,  sine  ulla  dubitatione 

recipiendus  est. 

Tria  signa,  inquit  poeta,  Taurus,  Gemini,  Cancer,  quae 
aversis  corporis  partibus  in  caelum  adscendunt,  ceteris  novem 
zodiaci  signis  repugnant,  cum  haec  rectis  oriantur  membris 
i.  e.  anterioribus  corporis  partibus;   itaque  mirum  non  esse, 
quod  sol  tribus  illis  signis  radiantibus  dies  longiores  protrahat. 
Sunt  autem  verba  quae  maxime  huc  spectant  haec  II,  197: 
Quin  tria  signa  novem  signis  coniuncta  repugnant, 
Et  quasi  seditio  caelum  tenet;   aspice  Taurum 
Clunibus,  et  Geminos  pedibus,  testudine  Cancrum 
200  Surgere,  cum  rectis  oriantur  cetera  membris, 
Ne  mirere  moras,  cum  sol  adversa  per  astra 
Aestivum  tardis  attollit  mensibus  annum. 
V.  201  we  L  Vi.  2.    nec  G,  quod  genuinum  esse  puto.    Duo 
enim  habemus  enuntiata,  quorum  prius  v.  200  finitur,  alterum 
ex  insequentibus  versibus  constat.  Quo  in  dicendi  genere  cum 
Manilius  alteram  sententiam  fere  nunquam  asyndetice,  ut  gram- 
matici  dicunt,  priori  asserat,  sed  plerumque  nec  particulam 
adhibeat,  id  quod  observavi  v.  I,  557.  904.  V,  231—11,  423. 
IV,  394  ubi  nec  cum  Scaligero  ex  G  repono  —  etiam  hoc 
loco,  praesertim  cum  unius  eiusdemque  optimi  libri  auctoritate 
adiuvemur,  eam  restitui  necesse  est,  ut  sententiarum  conexus 
hic  efficiatur :  'tria  signa  novem  signis  repugnant ;  quam  caeli 
seditionem  si  cognoscere  vis,  aspice  e.  q.  s. ;  noli  tamen  mirari 
moras,  quia  sol  e.  q.  s.'    Itemque  pro  attollit  versus  extremi 
attoUat  scribendum  esse,  quod  rursum  in  solo  G  inest,  quo- 
niam  caussa  morae  his  verbis  indicatur,  contra  lacobum  mo- 
neri  vix  opus  videtur  esse. 
n,  244: 

Nec  tu  nulla  putes  in  eo  commenta  vocasse 
245  Naturam  rerum,  quod  sunt  currentia  quaedam, 
Ut  Leo  et  Arcitenens  Ariesque  in  cornua  tortus; 

Aut  quae  recta  suis  librentur  stantia  membris, 

Ut  Virgo  et  Gemini  fundens  et  Aquarius  undas. 

Vel  quae  fessa  sedent  pigr^s  referentia  mentes. 
V.  247  quod  lacobus  lihrentur  coniunctivum  L  Vi.  2.  libris 
traditum,  quem  per  se  quidem  ferri  posse  non  negarim,  de- 
fensum  eat,  certe  mirandum  est,  cum  v.  249,  cuius  sententia  ei, 
quam  tractamus  plane  parilis  est,  consentiente  codicum  scrip- 
tura  sedent,  non  sedeant  legatur.  Ergo  cum  vel  sermonis  usu 
librantur  flagitetur,  eo  confidentius  Manilio  hunc  modum  resti- 
tuamus,  cum  apertis  litteris  in  praestantissimo  libro  scriptus  sit. 
Multo  gravius  autem  vitium  eiusdem  libri  v.  286  inhaeret, 
qui  talis  a  lacobo  vulgatur: 

Dextera  erit  Tauro  Capricornus,  Virgo  sinistra. 
'Dextra  Vi.  2.  Dextera  L.'  lacobus.  Talem  autem  versum 
nequaquam  a  Manilio  profectum  esse  pro  certissimo  habemus, 
cum  observatione  satis  diligenti,  ut  opinor,  id  etiam  nos  in- 
vestigaverimus ,  quod  ante  nos  iam  Luc.  Muellerus  vir  doc- 
tissimus  acute  vidit^^),  ut  ceteros  perfectos  atque  absolutos 
poetas,  ita  ne  hunc  quidem,  qui  in  legibus  metricis  observandis 
admodum  diligenter  et  anxie  illos  secutus  est,  unquam  vocis 
creticae ,  qualis  dextera  est ,  elisionem  in  brevi  syllaba  ad- 
misisse,  quam  legem  a  Manilio  et  hoc  et  duobus  aliis  versibus, 
quorum  alter  facillime  corrigitur,  evidenter  esse  violatam  sta-' 
tuendum  esset.  Attamen  una  litterula  deleta  versum  illum 
sanamus,  sicut  etiam  in  G  exstat.    Legitur  enim  ibi: 

Dexter  erit  Tauro  Capricornus,  Virgo  sinistra. 
ubi  dexter  nominativus  praeter  normam  metricam  illam  mihi 
vel  ideo  videtur  genuinus  esse,   quod  ei  admodum  concinne 
sinistra  alter  nominativus  respondet. 

Alter  autem  locus,  qui  eodem  vitio  laborat,  talem  habet 
in  G  speciem  lacobo  probatam  III,  423: 

Quodque  his  exsuperat  demptis,  id  ducito  in  aequas 

Sex  partes. 
ceteris  libris  ducit  exhibentibus ,  unde  Scaliger,  cuius  emen- 

48)  1.  S.  C.  p.  285  sq. 


V 


dationis  patrocinium  Bentleius  suscepit,  hanc  poetae  manum 

eruit : 

id  didito  in  aequas 

in  quibus  ducendi  verbi  mutatio  non  necessaria  et  eadem  illa 
metrica  neglegentia  nobis  displicet.  Sed  et  lenissime  et  feli- 
cissime  Luc.  Muellerus  locum  hunc  in  modum  emendavit  (1.  s. 

s.  p.  221): 

Quodque  his  exsuperat  demptis,  diduc  id  in  aequas 

quam  in  rationem  nos  quoque  incidimus  eo  tempore  quo  non- 
dum  liber  ille  in  manus  nostras  pervenerat. 

Quibus  locis  cum  semel  leges  metricas  a  Manilio  ob- 
servatas  tetigerim,  nonnullos  addere  liceat,  quos  hic  vel  ille 
interpretum  parum  huius  poetae  consuetudini  atque  usui  con- 
sulens  non  recte  tractavit,  velut  H,  226,  ubi  docemur,  quae 
sidera  caelestia  sint,  his  quidem  verbis: 

Ut  quae  terrena  censentur  sidera  sorte, 
Princeps  armenti  Taurus,  regnoque  superbus 
Lanigeri  gregis  est  Aries,  pestisque  duorum 
Praedatorque  Leo,  dumosis  Scorpius  arvis. 
Haereo  in  producta  finali  syllaba  leo  vocis,  quae  apud  Ma- 
nilium  non  legitur  nisi  correpta  —  nam  V,  697  ad  699  ab 
interpolatore  esse  profectos  certissimis  argumentis  nisus  Sca- 
liger  demonstravit  — ,    id  quod  ipse   ex  exemplis  appositis 
coliigas:  I,  266  Quos  sequitur  Cancer,  Cancrum  Leo,  Virgo 
Leonem.    II,   246  Ut  Leo  et  Arcitenens  Ariesque  in  cornua 
tortus.    523  Namque  Aries,  Leo  et  Arcitenens  .  .    666  Hor- 
rendus  Leo  nec  metuit  .  .    497  At  Leo  cum  Geminis  .  .    IV, 
330  At  Leo  consortis  .  .    382  Nec  Leo  venator  . .    Itaque  si- 
quid  in  rebus  metricis  observatio  certissima  valet,  etiam  hoc 
de  quo  agitur  loco  poetam  0  vocalem  corripuisse  puto,  ut  simul 
consociatis  inter  se  enuutiatis  singulis,  qua  ratione  totus  hic 
locus  regitur,  cum  Bentleio 'scribendum  censeam: 

Praedatorque  Leo  et  dumosis  Scorpius  arvis. 
Atque  in  similem  errorem,  qui  idem  ad  0  vocalis  mensuram 
pertinet,  Bentleius  eo  loco  incidit,   quo  poeta,  quot  annos 

homines  sub  singulis  signis  nati  accipiant ,  explicat ,  hunc  in 

modum  inde  a  capricorno  pergens  III,  576: 

Ter  quinos,  Capricorne,  dares,  si  quattuor  essent 
Appositi  menses;  triplicabit  Aquarius  annos 
Quattuor,  et  menses  vitam  producet  in  octo. 
Piscibus  est  Aries  et  sorte  et  finibus  haerens; 
580  Lustra  decem  tribuent  soles  cum  mensibus  octo. 

a  quo  codicum  consensu  ille  in  extremis  versibus  ita  recedit, 

ut  legat: 

Lanigero  Pisces  et  sorte  et  finibus  haerent; 
Lustra  duo  tribuent  solidis  cum  mensibus  octo. 
Sententia  quidem  ab  altera  illa  tradita  nihil  differt;  sed  cir- 
cumspiciendum  est,  quibus  argumentis  ille  ad  has  ex  parte 
audaciores  mutationes  defendendas  usus  sit.  'Quot  annos',  in- 
quit,  'aries  daret,  in  primo  loco  (v.  567)  dixerat;  nunc  iterum 
docet,  quid  aries  poUeat,  quantum  scilicet  pisces.  Atqui  pisces 
sententiam  ducere  oportebat.  Error  inde  est,  quod  notis  signo- 
rum,  non  litteris  haec  olim  scripta  sint.  Becem  lustra  solis, 
hoc  est,  ut  aiunt,  decem  annos;  sic  et  supra  III,  32  L  Miseret 
me  auctoris.  Lege  duo]  et  pro  solis  solidis.  Solidis  mensibus 
i.  e.  integris  cf.  I,  567.' 

Sed  iam  singula  examinemus   argumenta.     Quod  igitur 
primum  dicit,  piscium  vox  sententiam  ducat  necesse  esse,  id 
persuadendi  vim  nullam  habet,  quippe  cum  poeta  paullo  supra, 
ubi  explicat,  quot  annos  gemini  tribuant,  ne  hos  quidem  sen- 
tentiam  regentes  fecerit;  ita  enim  ibi  legitur  567: 
Bis  quinos  annos  Aries  unumque  triente 
Fraudatum  dabit.   Appositis  tu,  Taure,  duobus 
Vincis;  ^sed  totidem  Geminorum  vinceris  astro.' 
Deinde  negat  ille,  lustri  vocem  eandem  atque  anni  vim  habere 
posse,  scilicet  quod  a  nullo  vel  scriptore  vel  poeta  hoc  signi- 
ficatu  dicta  sit.     Sed  si  omnia,  quae  huic  poeta  propria  et  a 
ceterorum  poetarum  usu  aliena  sunt,  ex   eo   eximere  velis, 
vereor,  ut  Manilius  se  ipse  agnoscat.    Atqui  legitur  apud  eun- 
dem  in,  321  idem  vocabulum  ea  quidem  notione  dictum,  quae 
.  hic  requiritur: 

recto  tamen  ordine  zonae 
320  Consurgunt,  supraque  caput  terrasque  feruntur 
Et  paribus  spatiis  per  singula  lustra  resurgunt. 
unde  cum  Bentleius  lustra  vocem  removerit,  ratione  quidem 
sibi  constans  fuit,  codicum  vero  auctoritatem  nimis  parvi  aesti- 
mavit.    Tum  quid  /hoc  maxime  versu  menses  solidi  appellen- 
tur,  non  intellegitur,  quoniam  simile  adiectivum  in  eis,  quae 
antecedunt,  non  exstat.    Sed  iam  gravissimum  argumentum 
contra  Bentleium  proferam,  quo  omnis  eius  ratiocinatio  con- 
cidat.     Etenim  duo  vocabulum  ut  ab  optimis   poetis,  ita  a 
Manilio  quoque  usu  constanti  pyrrhichii  numero  positum  est, 
quo  de  conferas  huius  libri  v.  384  Per  duo  partitae;  593  Si 
duo  decedant.    Ceterorum  librorum  locos,  siquis  inspicere  velit, 
adscripsisse  sufficiat:  I,  21.  II,  192.  279.  313.  393.  IV,  650. 

Multo  gravioribus  autem  turbis  is  locus  vexatus  est,  quo 
docemur  sub  altero  geminorum,  Phoebo,  iacere  pontum  Euxi- 
num,  Gangetem  fluvium  sub  altero,  Hercule. 

IV,  755: 
Euxinus  Scythicos  pontus  sinuatus  in  arcus 
Sub  Geminis  te,  Phoebe,  colit.    Post  brachia  fratris 
Ultimus  ex  solido  teirans,     Colit  India  Cancrum: 
Ardent  Aethiopes  Cancro,  cui  plurimus  ignis. 
V.  757,  de  quo  emendando  nunc  agitur,  Scaliger  ita,  ut  eum 
apposui,  recepit,  hac  scripturarum  varietate: 
Ultimus  et  solidos  Ganges  et  transcolit  india  cancer.  G  L  Vt 
Ultimus  et  Ganges  et  te  colit  india  cancer.    Vi. 
haec  adnotans:  *ubi  est  Ganges',  inquit,  4bi  procul  dubio  et 
India.    Quomodo  igitur  Ganges  et  India  diversis  signis  attii- 
buuntur?    Sane  to  Ganges  est  infarctum  ....  tolle  Ganges, 
in  reliquis  videbis  veram  lectionem  minima  immutatione.  . . . 
Euxinus  igitur  alteri  Geminorum,  ultima  pars  reliqui  tetrantis 
ex  solido  datur  alteri.     Uitimum  tetrantem  dixit,  quomodo 
primus  aquarius  h.  e.  prima  pars  aquarii.'  Contra  quae  optimo 
iure  Bentleius  monuit,  hunc  sermonem  poeta  parum  esse  dig- 
num,  neque  geminos  in  quadrantes  dividi  licere,  quia  cetera 
undecim  signa  tota  et  integra  regionibus  suis  adscribantur; 

deinde  autem  in  eo  quoque  haesit,  quod  hoc  versu  ex  Sca- 
ligeri  ratione  cancer  Indiae  tribuatur,  cuius  Aethiopiam  esse  ^x 
proximo  versu  adpareat.  Itaque  cancri  notionem  ex  marginali 
lemmate  —  talia  in  L  etiamnunc  multa  leguntur  —  quod  ad 
proximum  spectet  versum,  in  poetae  verba  irrepsisse  recte 
fatus,  hac  usus  est  medela: 

Euxinus 

Sub  Geminis  te,  Phoebe,  colit,  post  brachia  fratris; 

Ultimus  et  colit  hos  Ganges  et  decolo?^  Indtis. 
At  vide,  quam  audacem  ille  decolor  adiectivo  inserto  sese  prae- 
stiterit,  ad  quod,  si  traditorum  verborum  vestigia,  non  "nostrum 
sequimur  arbitrium,  nequaquam  ducimur ;  neque  ullo  alio  argu- 
mento  ille  vir  doctissimus  ad  hanc  mutationem  vel  defenden- 
dam  vel  stabiliendam  usus  est,  praeter  allatos  tres  poetarum 
locos,  quibus  vel  India  vel  gens  Indica  decolor  appellatur: 
Ov.  Met.  IV,  21  et  Sen.  Hippol.  345  decolor  India,  Ov. 
Trist.  V,  3.  24  decolor  Indus.  Hanc  igitur  Bentlei  mutationem 
ut  audaciorem  reicio,  neque  desunt  gravia  argumenta,  cur 
nltimus  et  colit  hos  verba  improbem,  quamquam,  si  ad  solos 
litterarum  ductus  respexeris,  emendationem  leniorem  esse  non 
negabis.  Miror  autem,  quod  vir  summus,  qui  passim  acerri- 
mus  vocularum  saepius  positarum  insectator  est,  colit  verbum, 
quod  non  modo  eo  qui  proxime  antecedit  versu,  verum  mtra 
.XX  versuum  spatium  quater  legitur,  etiam  in  hunc  inferre 
ausus  est.  Cf.  p.  47  adn.  45.  Itaque,  si  quid  videmus,  ne 
haec  quidem  mutatio  probanda  est. 

Multo  autem  infelicius  lacobus  hanc  genuinam  scripturam 

esse  suspicatu^  est:  .   . 

post  brachia  fratris 
Ultimus  occulil  ps  (jdiXigQ^  et  trameat  Indos. 
quae  ut  repudiem  me  non  tam  tmmeat  verbum  de  quo  ipse 
dubitat,  quam  lex  Manilii  m6trica  quaedam  commovet.  Etenim 
iterum  iterumque  in  hoc  inquirenti  haec  mihi  lex  investigata 
est,  numquam  Manilium  substantivum  monosyllabum  ante  cae- 
suram  legitimam  collocare,  nisi  praecedente  vel  item  mono- 
syllabo ,  vel ,  cuius  quidem  generis  unum  exstat  exemplum 

ambiguum,  bisyllabo.  Speciminis  caussa  haec  appono:  I,  29 
Invitis  ut  dis.  IV.  88  Materies  in  rem.  IV,  469  Erigonae  nec 
pars  II  425  In  totum  quia  ver  G  L  quod  ver  V».  2;  nunquam 
autem  secundus  pes  integra  voce  dactylica,  qualis  est  occuUt, 
effioitur.  Itaque  ne  hanc  quidem  mutationem  probabimus.  bed 
iam  citato  pede  ad  nostram  medelam  properemus,  quam,  utitf 
loco  difficillimo,  libentissime,  ubi  lenior  inventa  fuerit,  missam 
faciemus;   sic  enim  versum  illum  redintegrandum  rati  sumus: 

post  brachia  fratris 
Ultimus  est  positus  Ganges,  qui  transjtuit  Indos. 
et  pro  est  etiam  H,  604.  635  alibi  in  L;  tum  positus  quod 
mihi  quondam  domi  ferianti  in  mentem  venit,  postea  hmus 
bibliothecae  libris  insgectis  iam  ab  Elia  Stoebero  excogitatum 
esse,  non  sine  gaudio  vidi;  deinde  transfiuit  Indos  i.  e.  fluit 
trans  Indos  ex  poetarum  usu  sollemni  posuimus.  Transfluendi 
autem  verbum  etsi  alio  significatu  eo  fere  tempore,  quo  hoc 
carmen  scriptum  fuisse  arbitror,  in  usu  fuisse,  locus  ex  Plmu 
Nat.  Hist.  depromptus  testatur  hic:  XVI,  35  'si  vas  fiat  e  Iigno 
ederae,  vina  transfluere'. 

Neque  veri  est  simile  Manilium  scripsisse  V,  340 : 
Quid  regione  Nepai  vix  partis  octo  trahentis. 
Qualem  versum  lacobus  ei  tribuit,  libris  sic  discrepantibus : 
\eqione  parvis  L.    regione  pari  Lc.  G  Vi.    regione  panu.  V^, 
cum  antiqua  iUa  ai  terminatio  genetivi  nunquam  non  duabus 
syllabis  pronuntiata  sit,  id  quod  iUe  et  ex  Lucretio,  qui  eam 
formam  centiens  sexagiens  semel  adhibuit,  et  ex  eis  poetis, 
qui  ab  eo  pendent,  Vergilio,  Cicerone^^),  Germanico  aliis,dis- 
cere  potuit.    Quapropter  nos  cum  Scaligero  scribimus: 
Sed  regione  Nepae  vix  partes  octo  trahentis. 
Deinde  quibus  veterum  scriptQrum,  testimoniisille  lacos 

accusativum  hoc  versu  IV,  264 

Et  varios  fabricare  lacos,  et  fliimina  ficta 
uno  V2  libro  traditum  defendat,  quanquam  ille  'hanc  solitam 

49)  Arat.  Phaen.  v.  90  ed.  Baiter: 

Atque  oculos  urguet  pedibus  pectusque  Nepai. 
Cf.  ibid.  V.  291.  423.  460.  570.  618.  666. 

formam  in  aquis  esse'  adnotat,  me  quidem  adhuc  prorsus  fugit, 
cum  apud  nuUum  illorum  poetarum  in  tale  monstrum  inciderim. 

Eis  locis  quos  adhuc  tractavi  epimetri  instar  duos  placet 
adicere,  qui  liberiore  tantum  cum  ea  quae  nobis  proposita  est 
quaestione  vinculo  continentur.  Quorum  priore  a^it  poeta  de 
sagittario  i.  e.  de  Centauro,  quem,  quoniam  duplici  forma,  et 
humana  et  equina,  constet,  maiore  praeditum  esse  dicit  robore, 
quam  leonem,  qui  unam  tantum  corporis  habeat  formam.  Verba 
sunt  haec  (II,  622): 

Plus  tamen  in  duplici  numerandum  est  roboris  esse, 

Cui  commixtus  homo  est,  quam  te,  Nemeaee,  sub  uno. 
qua  in  codicum  scriptura,  quam  omnes  interpretes  retinuerunt, 
idcirco  haereo,  quia  accusativus  cum  infinitivo  coniunctus,  qui 
post  numerandi  verbum  legitur,  contra  usum  linguae  latinae 
pugnat;  debuit  enim  poeta  dicere: 

Plus  tamen  in  duplici  numerandum  est  roboris 
qui  versus  nullus  est;  itaque  repone: 

Phs  tamen  in  duplici  memorandum  est  roboris  esse. 

Altero  loco  explicat  poeta,  quales  sub  singulis  astris  ho- 
mines  procreentur;  et  postquam  de  tauri,  geminorum  et  cancri 
aliorumque  siderum  genitura  dixit,  his  verbis  ad  testudinem 

transitum  facit  (V,  325) : 

Nunc  surgente  Lyra  Testudinis  enatat  undis 

Forma. 
ubi  et  codices  et  interpretes  omnes  nunc  particulam  exhibent. 
Quod  ego  non  probo,  quia  Manilius  hanc  particulam  constanter 
de  tempore,  nunquam,  id  quod  hoc  loco  statueremus  necesse 
esset,  de  ordine  dixit.  Cf.  I,  255.  373.  749.  II,  693.  III,  275. 
443.  510.   IV,  122.  585.  818.  V,  36.  174.  487.    Ergo  lege: 

Hinc  surgente  Lyra  Testudinis  enatat  undis 

Forma. 
cui  quidem  emendationi  egregiam  fidem  cum  a  litterarum  duc- 
tuum  similitudine,  tum  aliis  prorsus  similibus  locis  comparatis 
parari,  quivis  concedet;  velut  poeta  eundem  in  modum  a  cycno 
.  ad  sagittam  transit  (I,  342): 

Hinc  imitata  nitent  cursumque  habitumque  Sagittae 

Sidera. 
deinde  pariter  a  centauro  ad  aram  progreditur  his  (I,  420): 
Ipsius  hinc  mundi  templum  est,  victrixque  solutis 

Ara  nitet. 
Ideoque  eo  versu,  quo  poeta  a  celitauro  ad  sagittarium  pro- 

cedit  (V,  358): 

Hunc  subit  Arcitenens,  cuius  pars  quinta  etc. 
qualis  omnibus  in  libris  legitur,  iniuria  Scaliger  et  Bentleius 
vulgatam  scripturam  Nimc.  subit  recepisse  videntur. 

SUMMARIUM. 

Restat  ut  paucis  verbis  summam  eorum,  quae  hae  disser- 
tatione  effecisse  videmur,  comprehendamus.  Ac  primo  quidem 
capite  postquam  duodeviginti  qui  innotuerunt  codices  Manilia- 
nos  enumeravimus  atque  G  L  Vi  V2  a  nobis  coUatos  accura- 
tius  descripsimus,  hos  quattuor  ex  uno  archetypo  originem 
ducere  vitiorum  quibus  omnes  inquinati  sunt  frequentia  fii;r 
matum  est.  Altero  autem  capite  hoc  evincere  studuimus  errasse 
lacobum,  cum  V2  librum  omnium  optimum  et  fundamentum 
criseos  Manilianae  esse  aestimandum  contenderet;  immo  huius 
ipsius  codicis  auctoritatem  propter  eximiam  vitiorum  copiam, 
magna  ex  parte  etiam  alteri  Vossiano  communem,  G  L  librorum 
multo  esse  inferiorem.  Horum  autem  duorum  codicum  Gem- 
blacensem  Lipsiensi  simulque  ceteris  omnibus  esse  praeferen- 
dum  ex  tota  huius  capitis  argumentatione  apparet.  Tertio 
denique  capite  quam  vera  sit  haec  codicum  Manilianorum 
censura  nostra,  singulis  quibusdam  exemplis  demonstravimus. 

